text:
Ý.Berdiýew hormatly Prezidentimiziň ýolbaşçylygynda işlenip taýýarlanan giň gerimli harby özgertmeleri üstünlikli amala aşyrmak babatda şu ýylyň ýanwar aýynda geçirilen işler barada hasabat berdi. Ýurdumyzyň goranyş ukybyny hemmetaraplaýn berkitmäge gönükdirilen Harby doktrina türkmen halkynyň gadymdan gözbaş alýan däplerini özünde jemleýär. Parahatçylyk söýüjilik, hoşniýetli goňşuçylyk, beýleki döwletleriň içerki işlerine goşulmazlyk, islendik jedelli meseleleri diňe syýasy-diplomatik usullar arkaly çözmek hemişe milli häsiýetiň tapawutly aýratynlygy boldy.
2 Şubat 2017 Perşembe
Döwlet Howpsuzlyk Geňeşiniň Mejlisinde Ýanwar Aýynda Harby we Hukuk Goraýjy Edaralarynyň Alyp Baran Işleriniň Netijeleri Seljerildi
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow Döwlet howpsuzlyk geňeşiniň mejlisini geçirdi. Onuň gün tertibine 2017-nji ýylyň birinji aýynda ýurdumyzyň harby we hukuk goraýjy edaralarynyň alyp baran işleriniň netijeleri hem-de olaryň işini has-da kämilleşdirmek bilen bagly möhüm meseleler girizildi.
Mejlisiň çäklerinde döwlet Baştutanymyz harby we hukuk goraýjy edaralaryň ýolbaşçylarynyň hasabatlaryny diňledi. Olar ýolbaşçylyk edýän düzümlerinde işleriň ýagdaýy hem-de türkmen topragynda parahatçylygy we asudalygy saklamak, kanunylygy we düzgün-tertibi üpjün etmek boýunça wezipeleri üstünlikli çözmek maksady bilen, Belent Serkerdebaşymyzyň ozal beren tabşyryklarynyň ýerine ýetirilişi barada hasabat berdiler.
Ilki bilen Döwlet howpsuzlyk geňeşiniň sekretary, goranmak ministri
Ý.Berdiýew hormatly Prezidentimiziň ýolbaşçylygynda işlenip taýýarlanan giň gerimli harby özgertmeleri üstünlikli amala aşyrmak babatda şu ýylyň ýanwar aýynda geçirilen işler barada hasabat berdi. Ýurdumyzyň goranyş ukybyny hemmetaraplaýn berkitmäge gönükdirilen Harby doktrina türkmen halkynyň gadymdan gözbaş alýan däplerini özünde jemleýär. Parahatçylyk söýüjilik, hoşniýetli goňşuçylyk, beýleki döwletleriň içerki işlerine goşulmazlyk, islendik jedelli meseleleri diňe syýasy-diplomatik usullar arkaly çözmek hemişe milli häsiýetiň tapawutly aýratynlygy boldy.
Ý.Berdiýew hormatly Prezidentimiziň ýolbaşçylygynda işlenip taýýarlanan giň gerimli harby özgertmeleri üstünlikli amala aşyrmak babatda şu ýylyň ýanwar aýynda geçirilen işler barada hasabat berdi. Ýurdumyzyň goranyş ukybyny hemmetaraplaýn berkitmäge gönükdirilen Harby doktrina türkmen halkynyň gadymdan gözbaş alýan däplerini özünde jemleýär. Parahatçylyk söýüjilik, hoşniýetli goňşuçylyk, beýleki döwletleriň içerki işlerine goşulmazlyk, islendik jedelli meseleleri diňe syýasy-diplomatik usullar arkaly çözmek hemişe milli häsiýetiň tapawutly aýratynlygy boldy.
Şeýle hem döwlet Baştutanymyza geçirilen ýörite tälimler barada habar berildi. Jenaýatçylary ele salmak, şeýle hem partlaýjy maddalary ýüze çykarmak boýunça geçirilen okuw tälimlerinde häsiýetli aýratynlyklaryny görkezen meşhur türkmen alabaýlary ulanyldy.
Döwlet Baştutanymyz halkymyzyň asuda durmuşynyň we döredijilikli zähmetiniň kepili bolup durýan Ýaragly Güýçlerimiziň kuwwatyny artdyrmagyň möhümdigini belläp, Garaşsyz Watanymyzyň Bitaraplyk derejesine hemişe ygrarly bolup galýandygyny aýtdy. Bu bolsa ikitaraplaýyn esasda—aýry-aýry döwletler, şeýle hem iri halkara guramalarynyň we sebit düzümleriniň çäklerinde dostluk, deňhukukly hem-de özara bähbitli hyzmatdaşlyk nukdaýnazaryndan guralýan daşary syýasy strategiýany üstünlikli durmuşa geçirmäge mümkinçilik berýär.
Hormatly Prezidentimiz milli goşunymyzyň maddy-enjamlaýyn binýadyny pugtalandyrmaga we döwrebaplaşdyrmaga, hünärli harby işgärleri taýýarlamaga, harby gullukçylaryň netijeli gulluk etmegi hem-de amatly durmuşy üçin zerur şertleri döretmäge gönükdirilen düýpli özgertmeleriň amala aşyrylmagynyň barşyna kanagatlanma bildirip, edermen serkerdeleriň ýaş nesliniň söweşjeň taýýarlygyny kämilleşdirmegiň hem-de watançylyk ruhunda terbiýelemegiň möhümdigine ünsi çekdi.
Alabaýlar hem edil ahalteke bedewlerimiz ýaly asyrlarboýy türkmeniň wepaly dostlary we üýtgewsiz ýoldaşlary bolup geldiler, milli baýlygymyza öwrüldiler. Bu ajaýyp itleriň gadymy uruşlarda we ýowuz söweşlerde taplanan söweşjeň häsiýetine garamazdan, bu daýaw itler öz eýesine wepaly dost bolup galýarlar. Öz tohumynyň arassalygyny saklap galan bu itiň güjüginiň Ýapyk binalarda we söweş sungaty boýunça V Aziýa oýunlarynyň nyşany hökmünde saýlanyp alynmagy hem tötänden däldir.
Bu gün ençeme asyrlar geçenden soň, güýçli we gaýduwsyz, akylly, çydamly, wepaly alabaýlar maşgala agzasyna deňelýär hem-de ozalkysy ýaly sakçy we awçy itler hökmünde öz meşhurlygyny saklap, biziň özboluşly medeniýetimiziň aýrylmaz bölegine öwrüldi diýip, hormatly Prezidentimiz Gurbanguly Berdimuhamedow alabaýlary gullukda ulanmak boýunça ýöriteleşdirilen merkezleri döretmegi tabşyrdy. Soňra şol itleri hukuk goraýjy edaralarynyň degişli düzümlerine gullukda ulanmak üçin paýlap bolar.
Soňra Döwlet serhet gullugynyň başlygy B.Gündogdyýew şu ýylyň ýanwar aýynda geçirilen işler hem-de eziz Watanymyzyň edermen serhetçileri tarapyndan ygtybarly goralýan ýurdumyzyň dost-doganlyk serhetlerinde işleriň ýagdaýy hem-de täze döwrebap serhet galalarynyň gurluşyk işleriniň barşy barada hasabat berdi.
Ýurdumyzyň Ýaragly Güýçleriniň Belent Serkerdebaşysy eziz Watanymyzyň serhetlerini eserdeň goraýan serhetçileriň üstüne örän möhüm we jogapkärli wezipäniň ýüklenendigini belläp, döwletimiziň geljekde hem serhet gullugynyň maddy-enjamlaýyn binýadyny döwrebaplaşdyrmak meselelerine uly üns berjekdigini aýtdy. Belent Serkerdebaşymyz Döwlet serhet gullugynyň öňünde durýan möhüm wezipeler barada aýdyp, bina edilýän döwrebap serhet galalarynda harby gullukçylaryň netijeli gulluk etmegi, ýaşamagy we dynç almagy üçin ähli şertleriň bolmalydygyny belledi.
Soňra içeri işler ministri I.Mulikow garamagyndaky düzümlerde işleriň ýagdaýy, düzgün bozmalaryň öňüni almak, ýurdumyzda jemgyýetçilik tertibini saklamak boýunça çäreler, ýangyna garşy howpsuzlygy üpjün etmek, ýol-ulag hadysalarynyň öňüni almak boýunça geçirilýän işler barada hasabat berdi. Saglyk üçin ýaramaz endikleri ýok etmekde saglygy goraýyş edaralary, jemgyýetçilik guramalary bilen bilelikde alnyp barylýan işler görülýän çäreleriň aýratyn ugry bolup durýar.
Hormatly Prezidentimiz Gurbanguly Berdimuhamedow düzgün bozmalaryň islendik görnüşiniň öňüni almak boýunça içeri işler edaralarynyň işgärleriniň alyp barýan işleriniň möhümdigini belläp, olaryň döwletimiziň Garaşsyzlygynyň sütünlerini berkitmek, kanunylygy we düzgün-tertibi saklamak boýunça işe goşýan goşantlaryny belledi. Bu şertler jemgyýetde raýat asudalygynyň we milli ylalaşygyň esasy bolup hyzmat edýär. IIM-niň ýolbaşçysyna ýangyn howpsuzlygyny üpjün etmek hem-de ýol-ulag hadysalarynyň öňüni almak boýunça geçirilýän işleri kämilleşdirmek bilen bagly birnäçe tabşyryklar berildi.
Döwlet Baştutanymyz ynsan saglygyna täsir edýän ýaramaz endikleriň garşysyna göreşmekde tagallalary birleşdirmegiň we utgaşdyrmagyň döwrüň talabydygyna ünsi çekip, bu babatda anyk görkezmeleri berdi hem-de döwlet Baştutanymyz jemgyýetçilik düzgün-tertibiniň saklanmagyna gözegçiligi güýçlendirmegiň möhümdigini aýratyn belledi.
Ýurdumyzyň Baş prokurory A.Hallyýew gözegçilik edýän düzüminde işleriň ýagdaýy hem-de milli kanunçylygyň takyk we birkemsiz berjaý edilmegine gözegçilik edýän prokuratura işgärleriniň hünär derejesini ýokarlandyrmak maksady bilen şu ýylyň birinji aýynda görlen anyk çäreler barada hasabat berdi.
Ýaragly Güýçleriniň Belent Serkerdebaşysy prokuratura edaralarynyň öňünde goýlan jogapkärli wezipeleri çözmäge örän düýpli çemeleşmegiň möhümdigine ünsi çekip, geljekde hem kanunyň doly ýerine ýetirilmegini üpjün etmek hem-de ony döwlet we hususy düzümleriň wekilleriniň berjaý etmegi üçin ähli çäreleri görmegi talap etdi.
Soňra Ýokary kazyýetiň başlygy B.Çaryýew ýurdumyzyň kazyýet ulgamynyň işini kämilleşdirmek boýunça hasabat döwründe geçirilen işler, halkara hukugynyň hereket edýän kadalaryna laýyklykda görülýän çäreler barada hasabat berdi.
Döwlet Baştutanymyz demokratik hukuk döwleti bolan Türkmenistanda kanunyň hemişe ileri tutulýandygyny nygtap, geljekde hem hereket edýän kanunlary halkara tejribesini nazara almak arkaly döwrebaplaşdyrmak hem-de kazyýet ulgamyny döwrüň talabyna laýyk has-da kämilleşdirmek boýunça anyk tabşyryklary berdi.
Soňra Milli howpsuzlyk ministri D.Baýramow ýurdumyzda milli howpsuzlygyň sütünlerini berkitmek hem-de jemgyýetçilik-syýasy ýagdaýy saklamak boýunça ýanwar aýynda maksada gönükdirilen çäreler barada hasabat berdi.
Hormatly Prezidentimiz milli bähbitleri goramakda hem-de döwlet Garaşsyzlygynyň sütünlerini pugtalandyrmakda Milli howpsuzlyk ministrliginiň kesgitleýji ornuny belledi. Döwlet Baştutanymyz geljekde hem täze taryhy döwrüň gazananlaryny tutanýerli işleri bilen artdyrýan türkmenistanlylaryň asuda we abadan durmuşyny üpjün etmek üçin ähli çäreleri görmegi tabşyrdy.
Döwlet gümrük gullugynyň başlygy M.Çakyýew ýolbaşçylyk edýän düzüminde işleriň ýagdaýy hem-de gümrük gözegçiligini güýçlendirmek boýunça döwlet Baştutanymyzyň kesgitlän wezipeleri babatda geçen aýda geçirilen işler barada hasabat berdi.
Döwlet Baştutanymyz gümrük gullugynyň öňünde durýan esasy wezipeler barada aýdyp, işgärleri seçip almagyň we ýerli-ýerinde goýmagyň, gadagan edilen önümleriň ýurdumyza getirilmegine ygtybarly böwet goýýan gümrük terminallarynyň işini döwrebap guramagyň möhümdigini belläp, bu babatda degişli tabşyryklary berdi
Soňra Döwlet migrasiýa gullugynyň başlygy M.Nobatow ýolbaşçylyk edýän gullugynda işleriň ýagdaýy, iş hem-de tanyşlyk sapary bilen ýurdumyza gelýän daşary döwletleriň raýatlarynyň sanynyň artmagyny nazara almak bilen, döwlet Baştutanymyzyň ozal beren tabşyryklarynyň ýerine ýetirilişi barada hasabat berdi.
Hormatly Prezidentimiz Gurbanguly Berdimuhamedow geçirilýän işleri kämilleşdirmek boýunça anyk tabşyryklary berip, Migrasiýa gullugynyň işgärleriniň ýurdumyza gelýän daşary döwletleriň raýatlarynyň takyk hasaba alynmagyny üpjün etmek bilen çäklenmän, eýsem, “açyk gapylar” we netijeli özara bähbitli hyzmatdaşlyk syýasatyny ýöredýän Türkmenistanyň myhmansöýer ýurt hökmünde abraýyny saklamalydygyny belledi.
Adalat ministri B.Muhammedow ýurdumyzyň kanunçylyk binýadyny hemmetaraplaýyn kämilleşdirmek, ony halkara hukugynyň kadalaryna laýyk getirmek boýunça ýanwar aýynda geçirilen işler barada hasabat berdi.
Hormatly Prezidentimiz demokratik, hukuk döwletiniň esaslaryny hemmetaraplaýyn pugtalandyrmaga tarap ugur bilen ynamly gadam urýan Türkmenistanyň uly üstünliklerini belläp, dünýäniň iň gowy kanunçykaryjylyk tejribesini içgin öwrenmegiň hem-de ony täze kanunçylyk namalaryny işläp taýýarlamakda we hereket edýän kanunlaryň üstüni ýetirmekde işjeň ulanmagyň zerurdygyny aýtdy.
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow mejlise gatnaşyjylara ýüzlenip, geljekde hem harby we hukuk goraýjy edaralaryň ähli düzümlerinde düzgün-nyzamy berk berjaý etmek, harby gullukçylaryň hünär derejesini ýokarlandyrmak bilen bagly meseleleri üns merkezinde saklamagy tabşyrdy.
Döwlet Baştutanymyz bu işiň wajypdygyna ünsi çekip, harby we hukuk goraýjy edaralaryň işiniň Türkmenistanyň durmuş ugurly syýasatyna gabat gelmelidigini belledi. Adamyň bagtyýarlygy we abadançylygy şol syýasatyň esasy ugrudyr. Belent Serkerdebaşymyz döwletimiziň geljekde hem Ýaragly Güýçlerimiziň maddy-enjamlaýyn binýadyny berkitmäge we döwrebaplaşdyrmaga, hünärli harby işgärleri taýýarlamaga, harby gullukçylaryň netijeli gulluk etmegi we olaryň maşgala agzalarynyň amatly durmuşy üçin zerur şertleri döretmäge örän uly üns berjekdigini aýratyn nygtady.
Mejlisiň barşynda başga-da birnäçe möhüm meselelere garaldy we olar boýunça degişli çözgütler kabul edildi.
Türkmenistanyň Prezidenti Gurbanguly Berdimuhamedow Döwlet howpsuzlyk geňeşiniň mejlisini jemläp, oňa gatnaşanlara berk jan saglyk, bagtyýarlyk hem-de jogapkärli wezipeleri ýerine ýetirmekde täze üstünlikleri arzuw etdi.
Kaydol: Kayıt Yorumları (Atom)


c: text/html

text:
TARYHA YZ GOÝAN ZENAN ŞAHYRLAR.
Türkmenleriň dürli döwürlerde dünýäniň dürli ýurtlaryna ýaýrandygyny bu gün jahanyň taryhçylary ykrar edýärler. Tü...
Ýazylan wagty: 19 апреля 2013 Ýazan NEXTTM
1
Okalan sany: 575 Jogaplar: 2
ÝARYŞLAR
...
Ýazylan wagty: 18 апреля 2013 Ýazan Mayichka
4
Okalan sany: 291 Jogaplar: 2
PAURLIFTING
‘’A
Ýazylan wagty: 18 апреля 2013 Ýazan Mayichka
2
Okalan sany: 383 Jogaplar: 2
Komek gerek.
Salam hormatly agzalar mana sizin komeginiz gerek men edil yanyja oz saylap secen gyzym bilen yagny soygulim Guljeren bilen dushushykda bolanymda ol mana ene atasynyn Guljereni oz garyndashlaryna tiz ...
Ýazylan wagty: 17 апреля 2013 Ýazan Betman
2
Okalan sany: 600 Jogaplar: 3
Akyldaryň paýhaslary
Her ki
Ýazylan wagty: 17 апреля 2013 Ýazan Mayichka
4
Okalan sany: 395 Jogaplar: 3
BEDENDE ÝAG ÇÖKÜNDISI…
Bedende ýag çökündileriň (holesteriň we lipidleriň) mukdary köpelip başlasa, ony derrew azaltmagyň ugruna çykmaly. Özem däri-dermanlaryň üsti bil...
Ýazylan wagty: 17 апреля 2013 Ýazan NEXTTM
4
Okalan sany: 347 Jogaplar: 2
Samsung
Samsung mobilnyy telefonlary satmak boyunça hazirki wagtda liderlygy eyeleyar. 14 yy...
Ýazylan wagty: 17 апреля 2013 Ýazan Krassavchik
4
Okalan sany: 334 Jogaplar: 4
Bereket jigimiň doglan güni.
Hormatly agzalar, şu gün meniň körpeje oglan jigim Bereket 1 ýaşaýar, jigimiň bir ýaşamagy bilen menem, şu ýaşlar üçin döredilen saýtd...
Ýazylan wagty: 17 апреля 2013 Ýazan Marala
6
Okalan sany: 439 Jogaplar: 7
Durmuş
Daýzamyň ogly Gurban bilen çagalygymdan bile oýnap ösdüm. Bir mekdepde okadym. Özümden uly erkek doganym bolmansoň, men ony ag...
Ýazylan wagty: 17 апреля 2013 Ýazan NEXTTM
4
Okalan sany: 360 Jogaplar: 4
FESTIWAL
Şu aýyň 18-ne daňdan 6:45 de buzuň üstünde typýan türgenlerimiz Moskwa ugraýarlar. Bu ýerde buzda typmak boýunça 27-nji halkara festiwal geçirilýär. Biziň ýurdumyzdan bu fe...
Ýazylan wagty: 16 апреля 2013 Ýazan Mayichka
3
Okalan sany: 318 Jogaplar: 2
Agyr atletika
Ýazylan wagty: 16 апреля 2013 Ýazan Mayichka
2
Okalan sany: 565 Jogaplar: 3
OMAR HAÝÝAM
Neneň erk edeýin kalbym joşuna,
Ýazylan wagty: 16 апреля 2013 Ýazan KOROL
1
Okalan sany: 537 Jogaplar: 3
Sagbol
Ýazylan wagty: 16 апреля 2013 Ýazan Admin
3
Okalan sany: 322 Jogaplar: 4
Sen görelde bol
Ýagşy işleri bilen ile görelde bolup, ýagşy at galdyran ata-babalarymyzyň ýol-ýörelgelerini dowam etdirip, olaryň ýagşylyk etmek, halallyga uýmak,...
Ýazylan wagty: 16 апреля 2013 Ýazan NEXTTM
1
Okalan sany: 305 Jogaplar: 2
Gymmat ýagşydy.
Jöwdagärlik kylyp, bazar gezenden,
Ýazylan wagty: 15 апреля 2013 Ýazan KOROL
4
Okalan sany: 378 Jogaplar: 4
GÜNDOGARYŇ GÖRNÜKLI AKYLDARY
Beýik türkmen akyldary Döwletmämmet Azadynyň ganatly jümlesiniň Berlindäki “Dünýäniň öňdengörüjileriniň ýodasy” atly taslamada ýerleşdirmek üçin saýlanyp alynmagy...
Ýazylan wagty: 15 апреля 2013 Ýazan Mayichka
5
Okalan sany: 456 Jogaplar: 6
Gruppan agzalary Salowmaleykum!!!!
tuweleme gowy, gyzykly topar eken, sagbol administratora shular yaly topar açhanynyza!!!
Ýazylan wagty: 15 апреля 2013 Ýazan KOROL
5
Okalan sany: 355 Jogaplar: 8

robotstxt: allowed

filter: keep


text:
Türk we nemes firmasy iki sany gün energiýasy desgasyny gurar
Ikı firma Balykesirde we Busrada jemi 4,4 megawatlyk iki sany gün energiýasy desgasyny gurar
Türk Prime energetika firmasy nemes Intek Energy Solutinos firmasy bilen Balykesirde we Busrada jemi 4,4 megawatlyk iki sany gün energiýasy desgasyny gurar.
Türk Prime energetika firmasy nemes Intek Energy Solutinos firmasy bilen hyzmatdaşlyk şertnamasyny baglaşdy.
Hyzmatdaşlyk şertnamasyna laýyklykda iki firma bileleikde gün energiýasy desgasyny gurar.


text:
Däne möjejiklerine garşy göreşeliň
Däne möjejiklerini megerem hiç kime tanyşdyryp oturasy iş ýokdur. Bu ownujak möjejikler (3–4 mm) aşhana kösükliler maşgalasyna degişli tas ähli zatlaryň arasynda bolýarlar.
Zyýan berijiler kösüklileriň ähli görnüşleriniň tohumynda ösüp ýetişýärler. Aslynda kösüklileriň her bir görnüşiniň özüne mahsus däne möjejigi bolýar: noýbada – noýba möjejigi, nohutda – nohut, merjimekde – merjimek, mäşde – mäş,…
Gemrip deşmek arkaly hüjüme sezewar bolan tohumlar hoňkaryp durýar. Uly möjejikler bolsa öz yzlarynda deşik galdyryp gidýärler. Ösümlikler eýýäm bakjadaky joýalarda hüjüme sezewar bolan hem bolsa, käbir görnüşler (meselem, noýba däne möjejigi) tohumlar saklanylýan mahalynda has köp zyýan berýärler (sebäbi olaryň bu ýerde has oňaýly ýaşaýyş şertleri bolýar).
Bagtymyza olara garşy göreşmek örän ýönekeý we netijeli bolup bilýär (netijelilik 100%!).
Bişen tohumly kösükleri ýyganyňyzdan soňra haýal etmän olary arassalaň. Tohumlary gözden geçiriň we eger olaryň arasynda nähilidir bir zeper ýeteni bar bolsa, şol wagtyň özünde olary ýok ediň (iň gowusy ýakyň).
Soňra tohumy (sellofan ýa-da mata) pakete guýuň we 48 sagatlap doňduryjyda goýuň.
Bu proseduradan soňra siz däne tomzajygyny ähli ösüş stadiýalarynda ýok edýärsiňiz. Tohumlary doňduryjydan çykaryň, kagyza ýerleşdiriň we otag temperaturasynda 2–3 günläp mazalyja guradyň. Soňra olary ekişe çenli paketde saklap bilersiňiz. Ýöne şeýle ýagdaýda saklanylýan tohumlar dükandan satyn alnan tohumlardaky däne möjejiklerleriniň hüjüm etmegine sezewar bolup biler.
Şol sebäpli hem iň gowusy olary hyrly gapakly bankada saklaň. Tohumlar doly gury bolmalydyr, ýogsam olar zeňläp başlaýarlar. Şeýlelikde, tohumlara däne möjejikleriniň çozmazlygyndan arkaýyn bolup bilersiňiz.
Däne mojejiklerine garşy göreşmek üçin siz sort hem saýlap bilersiňiz. Sebäbi däne möjejikleriniň halamaýan sortlary hem bolýar.
««« Öňki makala: Soganlyk we ösümlik ekişi Indiki makala: Nicotiana glauca temmäkisi – perspektiwaly balkon ösümligi »»»
Ýekşenbe 20.12.2009 06:54 | Print | Zyýan berijiler
KPR kluby hakda
Ösümlikleri ekip ýetişdirmekdäki tejribäňizi paýlaşyň. Bu barada makala ýazyň we ony öz diliňizde Botanix žurnalynda çap etdiriň! Has jikme-jik maglumat üçin biziň bilen habarlaşyň.


text:
Salam, hormatly lukman! Erkekleriň emjeginiň çişmesi nämedenkä? Meniň emjegim çişi 2 ýyl bäri dur, aýrylanok? Jogap bermegiňizi haýyş edýärin?
Saýtyň okyjysy.
Hormatly okyjy!
Siz öz hatyňyzda ýaşyňyzy görkezmeýärsiňiz. Jynsy taýdan ýetişmeklik bilen häsiýetlendirilýän ýetginjeklik döwründe hem ýigidiň süýt mäzleriniň ulalmagy (ginekomastiýa) bolup geçip, bu ýagdaý kadada iki ýyldan uzak saklanmaly däldir.
Köplenç ginekomastiýa bedende erkeklik gormonlaryň – androgenleriň täsiriniň bozulmagy netijesinde ýüze çykyp biler. Bu ýagdaý ýumurtgajyklaryň sowuklama ýagdaýy, olaryň täze döreme kesellerinde döräp biler.
Erkek bedeninde aýal gormonlary bolan estrogenleriň ýokarlanmagy hem ginekomastiýa getirip, bu ýagdaý ýumurtgajyklaryň jynsy öýjükleriniň we böwregüsti mäziň täze döremelerinde ýüze çykyp biler. Beýnide ýerleşýän gipofiz mäziniň täze döremeleri prolaktin gormonynyň köp işlenilip çykarylmagynyň sebäbi bolup, süýt mäzleriniň ulalmagyna getirip biler. Ondan başga-da, relanium, metildopa, rezerpin, spirinolakton, winkristin, simetidin, mielosan derman serişdeleriniň hem wagtlaýyn ginekomastiýa getirip biljekdigini ýatdan çykarmaly däldir. Ginekomastiýanyň bejergisi onuň döremegine sebäp bolan keseliň bejergisine baglydyr. Ýetginjeklik döwründe süýt mäzleriniň ep-esli ulalmagy bolsa, plastiki operasiýany geçirmek zerurlygyny döredýär.
Size barlagdan geçmek üçin endokrinolog lukmana ýüz tutmagyňyzy maslahat berýäris.
Hormat bilen, saýtyň lukmany.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Salam lukman! Men 19 yaşymdaky oglan. Ýumurtgajyklara alnan şikeslenmeden soň meniň jynsy höwesim peseldi. Men özümi ýigrenip başladym. Meniň üçin durmuşyň manysy gaçdy. Şunuň bejergisi barmyka we men nirede bejergi alyp bilerin? Maňa bu kynçylykdan çykmaga sizin kömegiňiz gerek.
Saýtyň okyjysy Serik.
Hormatly Serik!
Ýumurtgajyklara alnan islendik şikeslenme lukmana ýüz tutmaga görkezme bolup durýandyr. Siziň alan şikeslenmäňiziň görnüşini we getirip biljek gaýraüzülmelerini dine lukmanyň barlagyndan we ýumurtga haltajygynyň USB-dan soň kesgitläp bolar. Ýumurtgajyklaryň şikeslenmegi bedende erkeklik gormony bolan testosteronyň derejesini peseldip, jynsy islegiň peselmeginiň sebäbi bolup biler. Ruhdan düşmän we wagt ýitirmän lukmana ýüz tutuň. Barlag we bejergi üçin siz S. Niýazow adyndaky bejeriş we maslahat beriş merkeziniň urologiýa bölümine ýa-da bejeriş merkezleriň androlog lukmanlaryna ýüzlenip bilersiňiz. Size bu kynçylykdan çalt çykmagy we sagalmagy arzuw edýärin!
Hormat bilen, saýtyň lukmany.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Ýapyk binalarda we söweş sungaty boýunça V Aziýa oýunlarynyň Türkmenistanda geçirilmeginde sport düzüminiň ösen ulgamy möhüm orun eýeledi. Jemgyýetiň mundan beýläk-de ösüşiniň möhüm şerti bolan sport ulgamynyň ösdürilmegine hormatly Prezidentimiz Gurbanguly Berdimuhamedow yzygiderli üns berýär. Alnyp barylýan giň möçberli işleriň netijesinde, paýtagtymyzda ösen halkara ölçeglerine laýyk gelýän we ýokary derejeli ýaryşlary guramaga mümkinçilik berýän täsin sport desgalaryny özünde jemleýän toplum guruldy. Mundan başga-da, “Aşgabat 2017” oýunlaryny üstünlikli geçirmek üçin ýaryşlara gatnaşýan türgenlere doping gözegçiligini üpjün edýän garaşsyz gurama döredildi.
Milli Liderimiziň belleýşi ýaly, Türkmenistan köpçülikleýin sport hereketini adam mümkinçilikleriniň doly açylmagyna, saglygy goraýyş, bilim ulgamyndaky ählumumy wezipeleriň çözgüdine, şahsyýetiň ruhy taýdan sazlaşykly we beden taýdan berk ösmegi üçin şertleriň döredilmegine gönükdirilen Durnukly ösüş maksatlary bilen utgaşdyrýar. Milli Olimpiýa komitetiniň Prezidenti, Türkmenistanyň Prezidenti Gurbanguly Berdimuhamedow V Aziýa oýunlarynyň geçirilmeginde islendik doping serişdelerini gadagan edýän ýörelgeleriň berk berjaý edilmegini möhüm wezipe hökmünde kesgitledi.
Ýurdumyzyň hünärmenlerine doping barlaglary tehnologiýalaryny öwretmek maksady bilen, şu ýylyň mart aýynda Aşgabatda Merkezi Aziýanyň dopinge garşy sebit guramasynyň Ýerine ýetiriji komitetiniň mejlisi hem-de doping-gözegçiligi boýunça milli hünärmenleri taýýarlamaga niýetlenen okuw maslahaty geçirildi. Olaryň netijeleri boýunça türkmen hünärmenlerine doping-gözegçileriniň şahadatnamalary gowşuryldy. Bu bolsa halkara sport bäsleşiklerinde türgenleriň doping gözegçiligini amala aşyrmaga mümkinçilik berýär.
Türkmen sportunyň tämizligini saklamak we sportda dopinge garşy göreşi utgaşdyrmak üçin Türkmenistan Bütindünýä dopinge garşy agentligi bilen ulgamlaýyn hyzmatdaşlyk edýär. Bu abraýly halkara sport guramasy bilen alnyp barlan ýygjam işleriň netijesinde, 2017-nji ýylyň mart aýynda Türkmenistanyň Milli dopinge garşy agentligi resmi taýdan açyldy.
Bu agentlik Milli Olimpiýa komiteti, Sport baradaky döwlet komiteti, Saglygy goraýyş we derman senagaty ministrligi, Ýaşlar guramasy hem-de Türkmenistanyň Senagatçylar we telekeçiler birleşmesi tarapyndan esaslandyryldy.
Entek Milli dopinge garşy agentliginiň bellige alynýan döwründe lukmançylyk departamenti we dopinge garşy Ýerine ýetiriji komitet bilelikde V Aziýa oýunlaryna taýýarlyk babatda Aşgabatda kikboksing ýaryşlarynyň geçirilen pursadynda dopinge garşy barlag işleri geçirilip başlandy. Aziýanyň Kikboksing federasiýasy bilen ylalaşykda agentlik synaglary ýygnamak usulyny işläp taýýarlady. Ol Bütindünýä Dopinge garşy Kodeksiň talap edýän ähli görkezijilerine laýyk gelýär. Milli dopinge garşy agentligiň hünärmenleri onlarça türgende doping-barlaglaryny geçirdiler. Şolaryň netijeleri Kataryň Doha şäherinde ýerleşýän Bütindünýä dopinge garşy agentliginiň barlaghanasyna iberildi.
Şeýle hem Mejlisde Türkmenistanyň sportda dopinge garşy göreş hakyndaky Kanunyny işläp taýýarlamak maksady bilen Milli dopinge garşy agentligiň wekilleri bilen duşuşyklar geçirildi. Netijede, bu Kanuna Türkmenistanyň Mejlisinde garaldy hem-de 2017-nji ýylyň 3-nji iýunynda hormatly Prezidentimiz tarapyndan gol çekildi. Mundan başga-da, milli dopinge garşy kadalary we milli dopinge garşy maksatnama işlenip taýýarlanyldy hem-de WADA tarapyndan tassyklanyldy.
“Aşgabat 2017” oýunlarynyň geçirilýän döwründe Milli dopinge garşy agentlik “Autriç” bilim maksatnamasyny geçirdi, onuň maksady ýaryşlara gatnaşyjylary dopinge garşy guramalaryň işleri bilen tanyşdyrmakdan, dopingi ulanmagyň zyýanlary barada habardar etmekden ybarat boldy. Bu maksatnama dürli ýurtlardan bir müňden gowrak türgen gatnaşdy.
Milli dopinge garşy agentlik ýakyn wagtlarda 2017-2018-nji ýyllar üçin Türkmenistanyň Milli dopinge garşy maksatnamasyny işläp taýýarlamagy meýilleşdirýär.
Paýtagtymyzyň Olimpiýa şäherjiginde ýerleşýän doping gözegçiligi merkezi V Aziýa oýunlaryna gatnaşyjylaryň degişli barlaglaryny üpjün edýär. Ol aýratyn goragly desga bolmak bilen, onuň çägine doping-gözegçiligi boýunça bellige alnan hünärmenler girip bilýär. Bu bolsa her bäsleşigiň öňüsyrasynda türgenleriň tabşyran barlaglarynyň goraglylygyny we anyklygyny üpjün edýär. Mundan başga-da, bu merkeziň ýanaşyk ýerlerindäki desgalarda bolmak bilen baglanyşykly meseleler tertipleşdirildi.
Doping gözegçiligi merkezinde halkara dopinge garşy guramalary tarapyndan makullanylan hem-de türgenlerden alnan barlag seljermelerinde dopingiň bardygyny has anyk ýüze çykarmaga ukyply iň täze enjamlar ornaşdyryldy. Germaniýanyň “Roche Diagnostics GmbH” kompaniýasy tarapyndan öndürilen “Cobas E411” biohimiýa seljerijisi; Germaniýanyň “Susmex Europ GmbH” kompaniýasynyň “Susmex” gematologiýa immun-himiýa seljerijisi; ABŞ-nyň “Thermo Fisher Scientific” kompaniýasynyň taýýarlan “TSQ800EVO” gaz hromatografiýa enjamy, şeýle hem bu kompaniýa tarapyndan öndürilen “UltiMate 300” suwuklyk hromatografiýa enjamy hünärmenleriň ygtyýarynda bolar.
“Aşgabat-2017” oýunlarynda doping gözegçiligini üpjün etmek boýunça köpsanly halkara guramalary we düzümleri işleýär. Olar doping barlaglarynyň netijelerine takyk baha berýärler. Olaryň hatarynda Britaniýanyň “Triwandi Çanzo” kompaniýasy, Bütindünýä dopinge garşy agentligi, Beýik Britaniýanyň dopinge garşy milli agentligi, Türkmenistanyň Milli Olimpiýa komiteti we beýlekiler bar.
Biz Türkmenistanda şu ýylyň ýanwar aýyndan bäri dopinge garşy maksatnamanyň üstünde işleýäris diýip, “Triwandi Çanzo” kompaniýasynyň wekili Bernadet O.Gallahan gürrüň berýär. Türkmenistanyň Milli Olimpiýa komitetiniň we Bütindünýä dopinge garşy agenitligiň wekilleri bilen hyzmatdaşlykda dokuz aýyň dowamynda ägirt uly işler bitirildi. Onuň dowamynda Türkmenistanyň milli dopinge garşy agentligi döredildi we sportda dopinge garşy göreş baradaky kanun işlenip taýýarlanyldy. Häzirki döwürde Türkmenistanyň Milli dopinge garşy agentligi Merkezi Aziýa sebitlerinde öňdäki orunlaryň birini eýeleýär hem-de türgenleri barlamak ulgamynyň anyk we aýdyň netijelerini üpjün edýär.
Şeýle hem Olimpiýa şäherjiginiň çäginde “tegelek stoluň” başynda maslahat geçirildi. Oňa Bütindünýä dopinge garşy agentliginiň, Beýik Britaniýanyň Milli dopinge garşy agentliginiň, “Triwandi Çanzo” kompaniýasynyň we beýleki halkara dopinge garşy guramalaryň wekilleri gatnaşdylar.
Dünýäniň dopinge garşy guramalary bilen ýola goýulýan hyzmatdaşlyk netijesinde oňyn tejribe toplanyldy. Bu bolsa Türkmenistanyň halkara bileleşigine işjeň goşulyşmagynyň, daşary ýurtlar bilen diňe bir sport ulgamynda däl, eýsem, syýasy, durmuş we ykdysady ugurlarda hem özara gatnaşyklaryň berkidilmeginiň möhümdir.
- Sowda
- •
- 25.09.2017
Ýapyk binalarda we söweş sungaty boýunça V Aziýa oýunlarynyň Türkmenistanda geçirilmeginde sport düzüminiň ösen ulgamy möhüm orun eýeledi. Jemgyýetiň mundan beýläk-de ösüşiniň möhüm şerti bolan sport ulgamynyň ösdürilmegine hormatly Prezidentimiz Gurbanguly Berdimuhamedow yzygiderli üns berýär. Alnyp barylýan giň möçberli işleriň netijesinde, paýtagtymyzda ösen halkara ölçeglerine laýyk gelýän we ýokary derejeli ýaryşlary guramaga mümkinçilik berýän täsin sport desgalaryny özünde jemleýän toplum guruldy. Mundan başga-da, “Aşgabat 2017” oýunlaryny üstünlikli geçirmek üçin ýaryşlara gatnaşýan türgenlere doping gözegçiligini üpjün edýän garaşsyz gurama döredildi.


text:
30 Ocak 2016 Cumartesi
“Meýletinçilik hakyndaky” Kanun
Ýanwar aýynyň başynda milli parlamentariýeler "Meýletinçilik hakyndaky" Kanuny kabul etdiler. Meýletinçilik barada ýörite kanunyň işlenip taýýarlanmagynyň wajyplygy, bir tarapdan, demokratik prossesleriň we raýat jemgyýetçiliginiň institutlarynyň çalt depginler bilen ösmegi bilen şertlendirilendir, şonuň üçin hem raýatlygyň, aýratyn hem ýaş nesliň, ýokary derejesini emele getirmek zerur bolup durýar. Beýleki bir tarapdan, meýletinçilik dörediji güýç bolup, ol has adamkärçilikli we adalatly jemgyýetiň gurulmagyna şertleri döredýär. Bu bolsa Prezident Gurbanguly Berdimuhamedowyň alyp barýan döwlet syýasatynyň maksatnamalaryna gabat gelýär. Şeýle hem bu kanunyň öz wagtynda kabul edilmegi Aşgabatda 2017-nji ýylda üsti ýapyk binalarda we söweş sungaty boýunça geçiriljek V Aziýa oýunlaryna işjeň taýýarlyk görmek bilen baglanyşyklydyr.
Bar bolan halkara iş çemeleşmelerine laýyklykda, Türkmenistanyň kanunynda meýletinçilik durmuş taýdan hyzmat etmegiň görnüşi bolup, ol raýatlaryň (meýletinçileriň) öz başlangyçlary boýunça we işler muzdsuz amala aşyrylýar. Meýletinçi öz kömegini pul serişdeleri bilen däl-de işden (okuwdan) boş wagtlary berip bilýär, jemgyýetçilik peýdasy üçin öz bilimini we başarnygyny berýär. Türkmenistanda meýletinçilik işini Türkmenistanyň raýaty, şeýle hem daşary ýurt raýaty ýa-da raýatlygy bolmadyk adam alyp baryp biler. Kanun meýletinçilik işini özbaşdak we meýletinçilik guramasynyň üsti bilen alyp barmagy göz öňünde tutýar.
Häzirki wagtda meýletinçilik ilatyň jemgyýetçilik işjeňliginiň has köp ýaran görnüşleriniň biri bolup durýar. Türkmenistanyň ösüş ýolunda ol türkmen halkynyň däp-dessuryna we mentalitetine daýanýar. Meselem, ýowar türkmen halkynyň däp-dessurlarynyň iň bir giňden ýaýran görnüşidir. Biziň pederlerimiz gadymy döwürlerden bäri uly suw akabalaryny gazmakda, olary arassalamakda, ýollary gurmakda, metjitleri tertibe salmakda, bag nahallaryny ekmekde şeýle işleri ýowar geçirmek ýaly usul bilen bilelikde geçiripdirler. Ýowaryň esasynda – bütin jemgyýetiň hatyrasyna muzdsuz kömek bermek ýörelgesi ýatyr. Soňky döwürde Türkmenistanyň Magtymguly adyndaky ýaşlar guramasynyň we Türkmenistanyň Gyzyl Ýarymaý Milli jemgyýetiniň taslamalarynyň çäklerinde sagdyn durmuş ýörelgesini wagyz etmekde, durmuş taýdan gowşak adamlary goldamakda meýletinçileriň işleri barha uly ähmiýete eýe bolýar. Meýletinçilik işi adamlara durmuş meselelerini çözmekde we jemgyýetçilik ähmiýetli çäreleri geçirmekde döwlete we raýatlara kömek bermek meselelerini çözýär.
Kanunda meýletinçiligiň tutýan ornuny nazara almak bilen, döwlet we ýerli öz-özüňi dolandyryş edaralary meýletinçilik işini esasy ugur hökmünde ähli taraplaýyn öňe sürýär we goldaýar diýlip aýdylýar. Meýletinçilik işiniň maksatlary we wezipeleri jemgyýetde raýatyň ornuny, durmuş taýdan jogapkärçilik duýgusyny, raýdaşlygy, özara kömegi we rehimdarlygy döretmek bolup durýar. Raýatlara ýaşaýyş durmuş howpsuzlygynyň esaslaryna, ilkinji kömek bermegiň, ekologik goragyň, durmuş işini alyp barmagyň endiklerine eýelik etmekde kömek bermek meýletinçiligiň wezipeleriniň hatarynda görkezilýär. Şeýle hem meýletinçilik işi sagdyn durmuş ýörelgesini kemala getirmäge, medeni mirasy aýap saklamaga gönükdirilen köp görnüşli jemgyýetçilik işine raýatlary çekilmegiň usulyny döretmäge gönükdirilendir. Meýletinçilik işini goldamak syýasaty erkin isleg bildirişi beýan etmek, meýletinlik, dogruçyllyk, deňhukuklylyk, kanunylyk, adam we raýat hukuklaryny we azatlyklaryny berjaý etmek ýörelgeleri esasynda işlenilip taýýarlanylýar we amala aşyrylýar.
Kanun ýaşlaryň hereketini, çagalar we ýaşlar guramalarynyň başlangyçlaryny goldamak, ilatyň ýaşaýşy kyn bolan gatlagyna, şol sanda agyr durmuş ýagdaýlarynda bolan çagalaryň durmuş taýdan dikeldilmegine kömek bermek, raýat goranyşy we daşky gurşawy goramak, taryhy we medeni ýadygärlikleri saklamak we rejelemek boýunça çärelere gatnaşmak meýletinçiligiň esasy görnüşleri hatarynda görkezýär. Şeýle hem bilimi, ylymy ösdürmäge, sport, medeni we beýleki jemgyýetçilik çärelerini, sagdyn durmuş ýörelgelerini wagyz etmek çärelerine gatnaşmagy wezipe edip goýýar. Kanunda meýletinçileriň ilaty adatdan daşary ýagdaýlarda goranmagy öwretmäge, öýsüz-öwzarsyz haýwanlara seretmäge, durmuş mahabatlaryny we beýleki işlere ýardam etmekleri görkezilýär. Umuman, kanun işjeň we höwesjeň raýatlara giň durmuş meseleleri çözmäge öz mümkinçiliklerini amala aşyrmaga uly mümkinçilikleri döredýär.
Meýletinçilik işi zähmet kanunçylygy bilen düzgünleşdirilmeýär we iş üçin rugsadyň alynmagyny talap etmeýär. Meýletinçilik işi meýletinçiler hökmünde hem bellige alnan hem bellige alynmadyk fiziki we ýuridik şahslar tarapyndan amala aşyrylyp bilner. Meýletinçilik işi meýletinçilik guramasy bilen baglaşylan meýletinçilik şertnamasynyň hem-de şeýle şertnamany baglaşmazdan amala aşyrylyp bilner. Kämillik ýaşyna ýetmedik adamlar meýletinçilik işi bilen öz ata-eneleriniň biriniň ýa-da hossarynyň razylygy bilen meşgullanyp biler. Meýletinçilik guramasy barada aýdylanda ol bu guramanyň guramaçysy hökmünde çykyş edýär, meýletinçilik işini amala aşyrmagyň tekliplerini bazara ilerledýär, belli bir çygyrlarda işletmek üçin meýletinçileri seçip alýar we okadýar. Meýletinçilik babatda döwlet dolandyryşynyň ygtyýarly edarasy meýletinçileriň maglumatlar binýadyny we olaryň boş orunlarynyň binýatlaryny döredýär Şunlukda, kanunda meýletinçileri hasaba almak meýletinçilik esasynda amala aşyrylýar diýip bellenilýär.
Meýletinçilik işini goldamak üçin birnäçe çäreler göz öňünde tutulandyr. Olaryň hatarynda meýletinçilik guramalaryny maddy-tehniki taýdan üpjün etmegi, meýletinçilik işiniň ýörelgelerini öňe ilerletmek we üstünlikli amala aşyrmakda gazanalaryny ykrar etmegi görkezmek bolar.
Bu kanun meýletinçilik işini netijeli ýöretmegi we ösdürmegi üpjün edýär, meýletinçileriň we guramaçylaryň iş ýörelgeleriniň bütewi toplumyny kesgitlemäge mümkinçilik berýär.
Kaydol: Kayıt Yorumları (Atom)


text:
Siz arassaçylyk barada hemme zady bilýärsiňiz diýip pikir edýärsiňizmi? Onda biz sizi geň galdyrarys.
Biz her gün diýen ýaly arassalaýarys, ýuwýarys... Ýöne biz düşek daşylarydyr pižamany ýa-da gapjykdyr, el telefonynyň nähili ýygylykda ýuwlup-süpürilmelidigini nähili kesgitlemeli? Adatça biz tämizleýiş işlerini endik edişimize görä wagtymyz bolanda ýa-da ene-atalarymyzyň başda öwredişleri ýaly ýerine ýetirýäris. Ýöne bu çäreler hemişe dogry ýerine ýetirilmeýär. Bu babatda ekspertler şeýle maslahatlary berýärler.
Ýassyk we düşek daşylary: hepdede bir gezek
Her günde adam bedeni million töweregi deri öýjükleri taşlaýar we olaryň köp bölegi biziň ýatýan ýassykdyr düşeklerimiziň daşynda galýar. Şeýle-de, gije bedenimiz 1 litra golaý suwuklyk bölüp çykaryp, olar hem biziň düşek daşylarmyza siňýär. Hemme bölünip çykyndylar tozan sakyrtgalarynyň köpelmeginiň çeşmesine öwrülýär. Bu mör-möjekler zyýansyz bolsalar hem, olaryň bölüp çykyndylary allergen maddalary saklap, gözüň awuşamagynyň, burnuň akmagynyň, demgysmalaryň sebäbi bolup bilýändir.
Hünärmenler ýassyk, düşek we ýorgan daşlaryny hepdede bir gezek çalyşmagy maslahat berärler. Öý tozanynda ýaşaýan sakyrtgany ýok etmek üçin bolsa, hapa daşlyklar 600C suwda ýuwulmalydyr we mümkinçilik bolsa gün şöhleleriniň aşagynda guradylmalydyr. Daşlyklary ütüklemek bolsa zyýansyzlandyrmak çäresini tamamlaýandyr. Mümkinçilik bolmanda hem, ýassyk daşylary ütüklemek wajypdyr.
Ýassyklar: üç aýda bir gezek
Ýassyklary dolduryjylar edil özen ýaly deri we deriniň bölejiklerini özüne siňdirip, bakteriýalary ýaýratmagyň çeşmesi olup durýarlar. Eger ýassyklar wagtynda arassalanmasa, olar kömelekli ýokançlyklaryň mekany hem bolup bilýärler.
Ekspertler ýassyklary her üç aýdan bir gezek arassalamagy maslahat berýärler. Ýassyklaryň işliginde öndürijiler tarapyndan bellenen maglumatlara üns beriň – häzir öndürilýän ýassyklary olaryň daşky görnüşine zyýan ýetirmezden kir ýuwujy maşynlarda ýuwup bolýandyr. Mümkin boldugyça, 600C suwda kir uwujy suwuklygyň kömegi bilen ýuwup, birnäçe gezek durlamalydyr.
Seki düşekleri: her ýarym ýyldan
Hemme aýdylanlar seki düşeklerine hem degişlidir. Biz olary juda seýrek arassalaýarys. Hünärmenler olary her ýarym ýyldan bir gezek arassalamagy maslahat berýärler.
Siz seki düşeklerini güýçli çekimde işledilen tozan sorujy bilen arassalap, soňundan howaladyp bilersiňiz. Ýumşak mebeller üçin niýetlenen şampundan hem peýdalanyp bolar.
Jinsiler: her bäş gezek geýlenden soň
Şeýle ýygylykda ýuwulmalar mata we onuň reňkine zyýan ýetirmezden, hapalanmalardan we zyýanly bakteriýalardan dynmaga kömek edip biler. Ekspertler jinsileri sowuk suwda ýuwmagy maslahat berýärler: güýçli hapalanmalarda – 300C suwda, reňkini açmak üçin bolsa – sowuk suwda. Kir ýuwujy maşyna salmazdan öň jinsi balagyň syrmalaryny ýapmalydyr we çep tarapa çöwürmelidir.
Eger jinsiler daşyndan gowy görnüşde bolup, diňe bakteriýalardan dynmak hökman bolsa, ony ýuwman, plastik paketa salyp sowadyjynyň doňdurýan kamerasynda bir gije goýmak ýeterlikdir.
Göwüslikler: her iki-üç gezek geýlenden soň
Ekspertler göwüslikleriň hem deri özüne siňdirip, bakteriýalaryň mesgeni bolup biljekdigini belleýärler we olary her iki-üç gezek geýlenden soň ýuwmagy maslahat berýärler.
Görnüşini üýtgetmezligi üçin olary kir ýuwulýan maşynda ýuwmakdan saklanyp, kir ýuwmak üçin niýetlenen ýuwujy serişdeler bilen elde ýuwmalydyr. Olary sabynly suwda 10 min. ýatyryp, soň gowy durlamak hem ýeterlikdir. Göwüslikler otag temperaturasynda guradylmalydyr.
Pižama: iki gezek geýlenden soň
Şeýle ýygylykdaky ýuwulmany pižamanyň aşaky bölegi – balaklar we şortalar talap edýändir. Ýokarky bölegini iki esse seýrek ýuwma hem bolýandyr. Hünärmenler satlykda bolan, ýokançlyklara garşy serişde örtükli pižamalary satyn almagy maslahat berýärler. Olar köplenç hassahanalarda we şypahanalarda ulanylýar.
Gapjyklar we torbalar: hepdede bir gezek
Biz gapjykdyr torbalarmyzyň üstünde nähili ýokançlyklaryň bardygy barada pikir etmeýäris. Biz olary köçede, işde, hajathanada dürli zatlaryň üstünde goýýarys.
Göterýän torbalaryňyzy we gapjyklaryňyzy her gün antibakterial desmal ýa-da sabynly suwa batyrlan hasajyk bilen süpürmegi endik ediniň.
El telefony: her gün
Aragatnaşygyň bu serişdesini biz elimizden düşürmeýäris diýseň hem boljak. Barlaglar smartfonlaryň we planşetleriň ekranlarynyň hem biziň her gün elleýän zatlarymyzyň içinde iň hapasydygyny aýan etdi.
Ýöne klawiaturaly telefonyň hem olardan gowlugy ýok: onuň knopkalarynyň arasynda köp hapadyr tozan ýygnanýar. Işleýän wagtlary onuň gyzmagy bolsa, zyýanly bakteriýalaryň has hem ýaýramagyna şert döredýär.
Ekspertler täze çykan gadžetleri ýörite niýetlenen antibakterial desmallar bilen hepdede bir gezek, el telefonlary bolsa her gün süpürmegi maslahat berýärler.
Teswirlemeler
Smartfonlary gunde arassalamaly diyañiz welin name zat bilen arassalamalyka?)
Mikrofiber mata, yumshak mata, telefonalar bilen satylyar, suw, spirt, gullagyngy arassalayan chop bilen harplaryng arasyny arassalamak uchin. Sabunly suw bolsada bolyar.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Türkmenistanyň Ministrler Kabinetiniň mejlisi
2017-nji ýylyň 17-nji noýabrynda hormatly Prezidentimiz Gurbanguly Berdimuhamedow Ministrler Kabinetiniň nobatdaky mejlisini geçirdi. Onda döwletimiziň içeri syýasatynyň derwaýys meseleleri ara alnyp maslahatlaşyldy hem-de käbir resminamalaryň taslamalaryna garaldy.
Hormatly Prezidentimiz mejlisiň gün tertibine geçip, ilki bilen Ministrler Kabinetiniň Başlygynyň orunbasary G.Myradowa gözegçilik edýän ulgamynda işleriň ýagdaýy barada hasabat bermegi üçin söz berdi.
Wise-premýer hormatly Prezidentimiziň ozal beren tabşyryklarynyň ýerine ýetirilişi barada hasabat bermek bilen, Birleşen Milletler Guramasynyň agza ýurtlary tarapyndan kabul edilen Durnukly Ösüş Maksatlarynyň Türkmenistanda durmuşa ornaşdyrylmagy boýunça alnyp barylýan işler barada habar berdi. Habar berlişi ýaly, häzirki wagtda degişli ugurda geçirilmeli işleriň esasy ugurlary kesgitlenildi.
Milli Liderimiz hasabaty diňläp, Türkmenistanyň we BMG-niň arasyndaky gatnaşyklaryň soňky döwürde ep-esli artandygyny belledi. Dürli ugurlarda amala aşyrylan bilelikdäki taslamalaryň birnäçesi munuň subutnamasy bolup durýar. Döwlet Baştutanymyz degişli resminamanyň kabul edilmeginiň ýurdumyzy durmuş-ykdysady taýdan ösdürmek hem-de Durnukly Ösüş Maksatlaryny gazanmak boýunça kabul edilen maksatnamalaryň üstünlikli amala aşyrylmagyna gönükdirilendigini belledi. Hormatly Prezidentimiz Gurbanguly Berdimuhamedow wise-premýere bu ugurda göz öňünde tutulýan işleriň garamagyndaky düzümler tarapyndan öz wagtynda ýerine ýetirilmegini gözegçilikde saklamagy tabşyrdy.
Soňra wise-premýer maliýe-ykdysadyýet ulgamyna girýän edaralaryň işini kämilleşdirmek boýunça durmuşa geçirilýän toplumlaýyn özgertmeleriň maksatlary we wezipeleri barada düşündiriş işlerini geçirmek üçin görülýän çäreler barada hasabat berdi. Şunuň bilen baglylykda, “Altyn asyryň ykdysadyýeti” we “Türkmenistanyň salgyt ulgamy” žurnallarynyň binýadynda Maliýe we ykdysadyýet ministrliginiň täze neşirini döretmek teklip edilýär.
Döwlet Baştutanymyz ýurdumyzy durmuş-ykdysady taýdan ösdürmekde gazanylýan üstünlikleri hem-de ykdysadyýet ulgamyndaky giň gerimli özgertmeleriň esasy ugurlaryny giňden beýan etmegiň we ilata ýetirmegiň möhümdigini belläp, wise-premýere täze neşiri döretmek bilen bagly ähli meseleleri düýpli işlemegi tabşyrdy.
Ministrler Kabinetiniň Başlygynyň orunbasary O.Gurbannazarow gözegçilik edýän ulgamlaryndaky işleriň ýagdaýy hem-de degişli edaralar tarapyndan Senagatçylar we telekeçiler birleşmesi bilen bilelikde, içerki bazary ýokary hilli harytlar bilen doly üpjün etmek, ykdysadyýetiň döwlete dahylsyz ulgamyny ösdürmek, onuň kuwwatyny hem-de milli ösüşiň möhüm wezipelerini çözmäge goşandyny artdyrmak boýunça alnyp barylýan işler barada hasabat berdi.
Hormatly Prezidentimiz Gurbanguly Berdimuhamedow hasabaty diňläp, wise-premýere söwda we telekeçilik işini kämilleşdirmek, telekeçiligi işjeňleşdirmek hem-de ýurdumyzyň senagat toplumynyň bäsdeşlige ukyplylygyny ýokarlandyrmakda hususy başlangyçlary höweslendirmek, bu ulgama öňdebaryjy tejribäni ornaşdyrmak hem-de ýurdumyzda azyk bolçulygyny üpjün etmek boýunça anyk tabşyryklary berdi.
Ministrler Kabinetiniň Başlygynyň orunbasary M.Babaýew gözegçilik edýän ulgamlaryndaky işleriň ýagdaýy hem-de Türkmenbaşydaky nebiti gaýtadan işleýän zawodlar toplumynda haýal kokslandyrma desgasynyň gurluşygyny tamamlamak boýunça alnyp barylýan işler barada hasabat berdi. Bu taslamanyň amala aşyrylmagy TNGIZT-de nebiti gaýtadan işlemegiň çuňlugyny hem-de suwuklandyrylan gazyň, benziniň, dizel ýangyjynyň, nebit koksynyň we gudronyň öndürilýän möçberlerini artdyrmaga, şeýle hem asfalt taýýarlanylanda ulanylýan ýol bitumynyň hilini gowulandyrmaga mümkinçilik berer.
Hormatly Prezidentimiz Gurbanguly Berdimuhamedow hasabaty diňläp, ýurdumyzyň ýangyç-energetika toplumyny okgunly ösdürmegiň wezipelerine ünsi çekdi. Olaryň çözülmegi milli ykdysadyýetimizi diwersifikasiýalaşdyrmaga, ýurdumyzy toplumlaýyn senagatlaşdyrmaga ýardam etmelidir. Döwlet Baştutanymyzyň belleýşi ýaly, şol wezipeleriň hatarynda ýurdumyzyň ýangyç-energetika toplumynyň düzümini döwrebaplaşdyrmak, dünýä bazarlarynda bäsleşige ukyply önümleriň dürli görnüşlerini öndürýän täze nebit we gazhimiýa önümçiliklerini gurmak işleri bar.
Şunuň bilen baglylykda, Türkmenistanyň Prezidenti nebit gaz pudagynda innowasion tehnologiýalary giňden peýdalanmagyň möhümdigini aýtdy. Olar ýurdumyzyň uglewodorod serişdeleriniň rejeli ulanylmagyny üpjün edip, daşky gurşawy goramak babatda wezipeleri çözmäge ýardam etmelidir. Wise-premýere TNGIZT-de täze desgalary öz wagtynda ulanmaga bermek hem-de ýakyn geljek üçin nebiti gaýtadan işleýän senagatda amala aşyryljak düzüm taslamalaryny ilerletmek boýunça işleriň depginini artdyrmak babatda anyk görkezmeler berildi.
Ministrler Kabinetiniň Başlygynyň orunbasary E.Orazgeldiýew möwsümleýin oba hojalyk işleriniň barşy barada hasabat berip, häzirki wagtda welaýatlarda güýzlük bugdaýa ideg edilýändigini, şol sanda gögeriş alnan bugdaý meýdanlarynda ösüş suwunyň tutulýandygyny, topragyň mineral dökünler bilen gurplandyrylýandygyny, haşal otlaryň garşysyna göreşilýändigini belledi.
Şunuň bilen birlikde, meýdanlarda pagtanyň galan hasylyny ýygnamak, pagta arassalaýjy kärhanalarda çig maly gaýtadan işlemek işleri alnyp barylýar, daýhanlar bilen özara hasaplaşyklar geçirilýär. Oba hojalyk tehnikalary we enjamlary geljek ýylyň möwsümine taýýarlanylýar.
Hormatly Prezidentimiz Gurbanguly Berdimuhamedow hasabaty diňläp, wise-premýere oba hojalyk önümleriniň önümçiliginiň möçberlerini köpeltmäge, şol sanda ekinleriň hasyllylygyny ýokarlandyrmagyň hasabyna artdyrmaga degişli birnäçe anyk görkezmeleri berdi.
Döwlet Baştutanymyz güýzlük bugdaýlara agrotehniki kadalara laýyklykda ideg etmek hem-de ilatyň arassa agyz suwy bilen üpjün edilişini gowulandyrmak boýunça umumydöwlet maksatnamasynyň ýerine ýetirilişiniň barşyny yzygiderli gözegçilikde saklamak meselelerine pudagyň ýolbaşçylarynyň ünsüni güýçlendirmegi tabşyrdy. Şunda milli Liderimiz Gurbanguly Berdimuhamedow ýurdumyzda döwrebap oba hojalyk tehnologiýalaryny giňden ornaşdyrmagyň, toprak hem-de suw serişdelerini netijeli peýdalanmaga ýardam berýän öňdebaryjy dünýä tejribesini öwrenmegiň we iş ýüzünde ulanmagyň möhümdigini nygtady.
Soňra Ministrler Kabinetiniň Başlygynyň orunbasary M.Aýdogdyýew gözegçilik edýän pudaklaryndaky işleriň ýagdaýy barada hasabat berdi. Wise-premýer önümleri daşamak üçin himiýa senagatynyň kärhanalaryny täze demir ýol tehnikalary bilen üpjün etmek boýunça görülýän çäreler barada habar berip, “Türkmenhimiýa” döwlet konserni tarapyndan Türkmenabadyň himiýa zawody üçin kükürt kislotasyny daşamak üçin niýetlenen demir ýol çeleklerini satyn almak boýunça geçirilen halkara bäsleşiginiň netijeleri barada aýtdy. Onuň taslama kuwwatynyň bu önüm bilen diňe bir ýurdumyzyň içerki isleglerini doly kanagatlandyrmaga däl, eýsem, ony daşary ýurtlara ibermäge hem mümkinçilik berýändigi bellenildi.
Hormatly Prezidentimiz Gurbanguly Berdimuhamedow hasabaty diňläp, dürli ugurlarda, şol sanda mineral dökünleriniň dürli görnüşlerini öndürmek ulgamynda uly geljege eýe bolan milli ykdysadyýetimiziň esasy pudaklarynyň biri hökmünde himiýa senagatynyň ähmiýetini belledi. Şunuň bilen baglylykda, milli Liderimiz ýurdumyzyň ykdysady strategiýasyny üstünlikli durmuşa geçirmekde Türkmenabadyň himiýa zawodynyň ägirt uly kuwwatynyň hem-de önümçilik toplumynyň uly geljeginiň bardygyny aýtdy.
Döwlet Baştutanymyz halk hojalyk toplumynyň we ilatyň özümizde öndürilýän dürli görnüşli hem-de ýokary hilli himiýa önümlerine bolan isleglerini öz wagtynda we bökdençsiz üpjün etmegiň wajypdygyny belläp, bu babatda wise-premýere anyk görkezmeleri berdi.
Ministrler Kabinetiniň Başlygynyň orunbasary D.Amangeldiýew gözegçilik edýän ulgamlarynda işleriň ýagdaýy barada, şeýle hem Aşgabat şäheriniň Abadan etrabynda degişli inženerçilik-tehniki we ýol-ulag düzümi bolan ýaşaýyş jaý toplumyny gurmagyň meýilnamasyny taýýarlamak babatda döwlet Baştutanymyzyň tabşyrygy boýunça geçirilen işler barada hasabat berdi.
Bu meýilnama laýyklykda, täze binalary gurmak üçin meýilleşdirilýän meýdanda ýaşaýyş jaýlaryny, çagalar bagyny, umumybilim berýän mekdebi, köpugurly söwda merkezini gurmak göz öňünde tutulýar. Ýanaşyk ýerlerini abadanlaşdyrmak bilen täze ýaşaýyş jaý toplumyny gurmagyň buýrujysy ýurdumyzyň Senagat ministrligi bolup durýar. Işleri bäş ýylyň dowamynda iki tapgyrda amala aşyrmak göz öňünde tutulýar.
Şeýle hem Aşgabat şäherinde binalary gurmak boýunça Gurluşyk we binagärlik ministrligi tarapyndan halkara bäsleşigini yglan etmek barada habar berildi.
Hormatly Prezidentimiz Gurbanguly Berdimuhamedow hasabaty diňläp, häzirki döwürde ýurdumyzda özboluşly desgalaryň we binalaryň gurulýandygyny belledi. Binalaryň köpsanlysy Ginnesiň rekordlar kitabyna girizildi.
Şunuň bilen baglylykda, döwlet Baştutanymyz potratçylar bilen baglaşylýan şertnamalara özboluşly işleriň we pikirleriň göçürilmeginden goramak maksadynda gurluşyk taslamalaryny amala aşyrmak babatda degişli patenti resmileşdirmek bilen bagly bölümi girizmegiň möhümdigini belledi. Şeýle hem şundan ugur almak bilen, şertnamada gurluşygyň taslamasy üçünji bir ýurda berlen halatda, potratçynyň we buýrujynyň mümkin bolan jogapkärçiligini görkezmeli.
Gol çekilýän her bir şertnama ýokarda görkezilen bölümi hökman içine almalydyr diýip, milli Liderimiz talap etdi. Şunuň bilen baglylykda, hormatly Prezidentimiz Gurbanguly Berdimuhamedow wise-premýer G.Myradowa ýurdumyzdaky ähli iri we möhüm ähmiýetli gurluşyklara patent bermegi tabşyrdy.
Şeýle hem milli Liderimiz gurluşyk üçin ähli bäsleşikleriň Gurluşyk we binagärlik ministrligi tarapyndan geçirilmelidigini aýtdy.
Döwlet Baştutanymyz sözüni dowam edip, täze gurulýan desgalarda işleriň ýagdaýyna, desgalary gurmagyň hiline we möhletlerine berk gözegçilik etmegiň möhümdigini belläp, işde goýberen kemçilikleri üçin, Türkmenistanyň Ministrler Kabinetiniň Başlygynyň orunbasary D.Amangeldiýewe berk käýinç yglan etdi hem-de ýol berlen kemçilikleri gysga wagtyň içinde düzetmegi oňa soňky gezek duýduryp, degişli Buýruga gol çekdi.
Soňra Ministrler Kabinetiniň Başlygynyň orunbasary B.Annameredow gözegçilik edýän ministrliklerinde we pudak edaralarynda işleriň ýagdaýy barada hasabat berdi. Wise-premýer döwlet Baştutanymyzyň demir ýol pudagyny has-da ösdürmäge degişli ozal beren tabşyryklarynyň ýerine ýetirilişi barada hasabat berdi.
Döwlet Baştutanymyz hasabaty diňläp, häzirki wagtda ýurdumyzda ulaglaryň ähli görnüşleriniň hereket etmegindäki amatly we howpsuz halkara ulag geçelgeleriniň döredilendigini nygtady. Munuň özi sebitde durnukly ösüşi—halklaryň arasynda hoşniýetli gatnaşyklaryň ösdürilmegini, hyzmatdaşlygyň pugtalandyrylmagyny, söwda haryt dolanyşygynyň möçberleriniň artdyrylmagyny üpjün edýär.
Milli Liderimiz Türkmenistanyň dünýäniň ösen döwletleriniň biri hökmünde ulag-aragatnaşyk ulgamynyň esasy ugry bolan demir ýol pudagyny maksadalaýyk we yzygiderli ösdürýändigini aýtdy. Demir ýollaryň täze şahalary çekilýär, dürli ähmiýetli wagonlar, kuwwatly teplowozlar hem-de beýleki tehnikalar satyn alynýar. Pudaga innowasion tehnologiýalar ornaşdyrylýar, täze kärhanalar açylýar. Şunuň bilen baglylykda, hormatly Prezidentimiz Gurbanguly Berdimuhamedow wise-premýere bu pudagyň kärhanalarynyň işiniň zerur bolan hilini üpjün etmek boýunça gözegçiligi hem-de hereketleriň anyk meýilnamasynyň berjaý edilmegini güýçlendirmegi tabşyrdy.
Ministrler Kabinetiniň Başlygynyň orunbasary A.Garajaýew gözegçilik edýän ulgamlaryndaky işleriň ýagdaýy hem-de Rumyniýanyň Aşgabatda geçiriljek Medeniýet günlerini geçirmäge taýýarlyk görlüşi barada hasabat berdi.
Wise-premýer döredijilik forumynyň maksatnamasyna iki ýurduň ynsanperwer ulgamdaky netijeli gatnaşyklaryny işjeňleşdirmäge gönükdirilen çäreleriň ençemesiniň goşulandygyny belledi. Olaryň hatarynda muzeý işiniň hünärmenleri bilen duşuşyk, Rumyniýanyň milli egin-eşikleriniň we amaly-haşam sungatynyň eserleriniň sergisi, kinofilmleriň görkezilişi hem-de bilelikdäki konsert bilen baglanyşykly çäreler bar. Myhmanlar paýtagtymyzdaky muzeýleriň gymmatlyklary we Aşgabadyň ajaýyp ýerleri bilen tanşarlar.
Hormatly Prezidentimiz Gurbanguly Berdimuhamedow hasabaty diňläp, türkmen-rumyn döwletara gatnaşyklaryny ösdürmek babatda öňümizdäki döredijilik çäresiniň ähmiýetini belledi.
Türkmenistan Ýewropa Bileleşiginiň ýurtlary bilen hyzmatdaşlyga özüniň daşary syýasatynyň möhüm ugry hökmünde garap, dünýäde durnuklylygy hem-de howpsuzlygy, ählumumy ösüşi pugtalandyrmagyň bähbidine döwrüň talabyna laýyk gelýän halkara gatnaşyklary ösdürmek ugrunda çykyş edýär. Milli Liderimiz döwletara gatnaşyklarynda daşary ýurtlar bilen özara ynanyşmagy hem-de dostlugy pugtalandyrmaga ýardam edýän medeni-ynsanperwer hyzmatdaşlyga aýratyn ornuň degişlidigini belledi.
Döwlet Baştutanymyz Rumyniýanyň Türkmenistandaky Medeniýet günleriniň çäklerinde meýilleşdirilen çäreleri ýokary guramaçylyk derejesinde geçirmegiň wajypdygyny aýdyp, wise-premýere bu babatda anyk tabşyryklary berdi.
Ministrler Kabinetiniň Başlygynyň orunbasary S.Toýlyýew gözegçilik edýän ulgamlaryndaky işleriň ýagdaýy barada hasabat berdi hem-de hormatly Prezidentimiziň garamagyna Ak bugdaý etrabynda ýerleşýän Bagabatda 200 orunlyk täze şypahanany gurmak baradaky teklibi hödürledi.
Bu şypahananyň düzüminde anyklaýyş we maslahat beriş, fizioterapiýa, bejeriş we beýleki bölümler bolar. Olary dünýä ölçeglerine laýyk gelýän innowasion lukmançylyk enjamlary bilen üpjün etmek meýilleşdirilýär.
Hormatly Prezidentimiz Gurbanguly Berdimuhamedow Bagabatda şypahanany gurmak meselesiniň üstünde içgin işlemegi, gurluşyk işleriniň ähli ugurlaryny öwrenmegi tabşyrdy.
Döwlet Baştutanymyz ilatymyza ýokary hilli lukmançylyk hyzmatlaryny hödürlemek maksady bilen, ýurdumyzyň şypahanalaryny iň täze ýokary tehnologiýaly tehnikalar we enjamlar bilen üpjün etmek meselesine aýratyn üns bermegi talap etdi.
Milli Liderimiz şeýle hem wise-premýere mekdep okuwçylarynyň hem-de ýaşlaryň arasynda ýol hereketiniň howpsuzlygynyň kadalaryny berjaý etmek ulgamynda aň-bilim we düşündiriş çärelerini geçirmek boýunça anyk görkezmeleri berdi. Döwlet Baştutanymyz orta we ýokary okuw mekdepleriniň ýolbaşçylarynyň bu meseläniň örän wajypdygyna oňat düşünmelidigini we onuň çözgüdine örän jogapkärli çemeleşmelidigini aýdyp, ýol hereketiniň kadalarynyň bozulan halatynda, olaryň jogap bermelidigini nygtady.
Ministrler Kabinetiniň Başlygynyň orunbasary, daşary işler ministri R.Meredow 14–15-nji noýabrda Aşgabat şäherinde geçirilen Owganystan boýunça 7-nji sebit ykdysady hyzmatdaşlyk maslahatynyň (RECCA VII) netijeleri barada hasabat berdi.
Wekilçilikli foruma Aziýa-Ýuwaş umman sebitiniň, Orta we Ýakyn Gündogar, Ýewropa, Amerika ýurtlarynyň hem-de BMG-niň ýöriteleşdirilen edaralarynyň we düzümleriniň, abraýly halkara hem-de sebit guramalarynyň, iri bank-maliýe edaralarynyň wekiliýetleri gatnaşdylar.
Iki günlük maslahatyň barşynda Owganystany ösdürmäge ýardam bermek boýunça umumy tagallalary birleşdirmäge, energetika, ulag hem-de kommunikasiýalar, söwda, hususy telekeçilik ýaly ulgamlarda we beýleki ugurlarda hyzmatdaşlygy höweslendirmäge hem-de işjeňleşdirmäge degişli meseleleriň birnäçesine garaldy.
Owganystanyň, Azerbaýjanyň, Gruziýanyň, Türkiýäniň we Türkmenistanyň arasynda Üstaşyr we ulag hyzmatdaşlygy hakyndaky Ylalaşyga gol çekilmegi forumyň möhüm wakasy boldy. Bu täze halkara ulag geçelgesi Merkezi we Günorta Aziýa, Hazar hem-de Gara deňizleri, Ortaýer deňzi sebitlerini öz içine alýan giň geoykdysady giňişlikde hyzmatdaşlygy berkitmäge ýardam eder.
Maslahatyň çäklerinde şeýle hem işewürler maslahaty, zenanlaryň işewür duşuşygy, bilelikdäki söwda sergisi hem-de ikitaraplaýyn duşuşyklaryň birnäçesi guraldy.
RECCA VII maslahatynyň netijeleri boýunça Aşgabat Jarnamasy biragyzdan kabul edildi. Onda gatnaşyjy döwletleriň we halkara guramalaryň sebitde hem-de sebitara giňişliginde özara bähbitli hyzmatdaşlygy has-da berkitmäge we giňeltmäge taýýardygy öz beýanyny tapdy.
Türkmen paýtagtynda geçirilen maslahat tutuş dünýä bileleşiginiň ünsüni özüne çekdi. Daşary ýurtlaryň köpçülikleýin habar beriş serişdelerinde onuň giňden beýan edilmegi munuň aýdyň subutnamasydyr.
Hormatly Prezidentimiz hasabaty diňläp, Bitarap Türkmenistanyň oňyn Bitaraplyk, parahatçylyk söýüjilik we netijeli halkara hyzmatdaşlyk ýörelgelerine esaslanan daşary syýasat ugruny durmuşa geçirmek bilen, mundan beýläk-de Owganystana durmuş-ykdysady taýdan galkynmakda ýardam berjekdigini belledi. Ýurdumyz owgan tarapynyň gatnaşmagynda energetika we ulag-aragatnaşyk ulgamlarynda iri düzümleýin taslamalaryň başyny başlap, olaryň durmuşa geçirilmegine goňşy döwletiň sebit we halkara hyzmatdaşlygyna goşulyşmagy boýunça görülýän umumy çäreler babatda garaýar.
Türkmenistan doganlyk owgan halkynyň parahatçylyga we durnuklylyga ymtylmagynda raýdaş bolmak bilen, Owganystandaky ýagdaýy diňe syýasy-diplomatiki, gepleşikler serişdeleri arkaly kadalaşdyrmak ugrunda çykyş edýär.
Döwlet Baştutanymyz Owganystanyň parahatçylykly ösüşine ýardam etmek boýunça halkara tagallalaryny mundan beýläk-de birleşdirmek we özara bähbitli sebit ykdysady hyzmatdaşlygyny ösdürmek işinde paýtagtymyzda geçirilen maslahatyň ähmiýetini belläp, wise-premýere, daşary işler ministrine bu ugurda işleri yzygiderli dowam etdirmek boýunça degişli tabşyryklary berdi.
Mejlisiň Başlygy A.Nurberdiýewa milli parlamentiň alyp barýan işleri, häzirki döwürde döwlet gurluşygynyň ileri tutulýan ugurlaryny nazara almak bilen, hormatly Prezidentimiz Gurbanguly Berdimuhamedowyň ýurdumyzyň deputatlarynyň öňünde goýan wezipelerini durmuşa geçirmegiň çäklerinde görülýän çäreler barada habar berdi.
Milli Liderimiz Mejlisiň kanunçykaryjylyk işiniň durmuş ugurly döwlet syýasatynyň, ýurdumyzda amala aşyrylýan oňyn özgertmeleriň üstünlikli durmuşa geçirilmeginiň netijeli guralydygyny belläp, jemgyýetde demokratik ýörelgeleri berkarar etmäge gönükdirilen çäreleri işjeňleşdirmäge deputatlaryň ünsüni çekdi.
Ministrler Kabinetiniň mejlisinde döwlet durmuşyna degişli başga-da birnäçe meselelere garaldy we olar boýunça degişli çözgütler kabul edildi.
Hormatly Prezidentimiz Gurbanguly Berdimuhamedow Ministrler Kabinetiniň mejlisini jemläp, oňa gatnaşyjylara berk jan saglyk, işde uly üstünlikleri, Sagdynlygyň we ruhubelentligiň ýylynda berkarar Watanymyzyň ähli halkyna gülläp ösüş arzuw etdi.
Türkmenistanyň Döwlet habarlar agentligi


text:
Siriýadaky raýat urşuna gözegçilik edýän topar yslamçy söweşijiler ýurduň demirgazyk-günbataryndaky iki harby bazany ele salan mahaly, 24 sagadyň dowamynda 200-e golaý adamyň öldürilendigini habar berýär.
Düýbi Britaniýada ýerleşýän Siriýanyň Adam hukuklary boýunça obserwatoriýasy “Wadi Deif” bazasynda bolan iki günlük uruşda Siriýanyň hökümet güýçlerinden 100 çemesi esgeriň we 80 töweregi söweşijiniň öldürilendigini aýdýar.
“Wadi-Deif” we “Hamidiýeh” harby bazalary 15-nji dekabrda “Al-Kaýda” bilen ilteşikli “Al-Nusra frontunyň” agzalary we beýleki yslamçy toparlar tarapyndan ele salnypdy.
Söweşijiler Damaskdan Aleppo tarap gidýän uly gara ýoluň ugrunda ýerleşýän “Wadi Dief” harby bazasynyň daş-töweregini eýýäm iki ýyldan gowrak wagt bäri gurşap alypdy.


text:
Dünýä boýunça iri dabaraly çäreleri gurnaýan, belli Balich Worldwide Show kompaniýasy Aşgabatda geçmeli Ýapyk binalarda we söweş sungaty boýunça V Aziýa oýunlarynyň açylyş we ýapylyş dabaralaryny geçirer diýip, düýbi Milanda ýerleşýän kompaniýanyň halkara gatnaşyklar boýunça wekili Roberta Guaşçino Azatlyk Radiosyna gürrüň berdi.
Mediada kompaniýanyň direktory Marko Baliçiň: “Biz Aşgabat-2017 dabaralarynda öz tejribelerimizden peýdalanyp biljekdigimize begenýäris. Bu ýerdäki kompleks – ýokary standartlara gabat gelýän, gowy daşky-gurşawly, obýektli we tehnologiýaly ajaýyp binadyr” diýen sözleri hem getirilýär.
Şol bir wagtda bu kompleksi guran Türkiýäniň “Polimeks” kompaniýasynyň ýokardaky iki dabaranyň çykdajylaryny hem öz üstüne aljakdygy habar berilýär.
Bu aralykda, halkara, şol sanda Turin-2006, London-2012, Soçi-2014 we Rio-2016 Olimpiýa oýunlarynyň dabaralaryny-da gurnamaga gatnaşan Balich Worldwide Show kompaniýasyna Türkmenistandaky çäreleri üçin tölenjek maliýe serişdeleri barada, resmi derejede maglumat berilmeýär.
Her niçik-de bolsa, Gundogar.org websaýtynda 2011-nji ýylda Türkmenistanyň garaşsyzlygynyň 20 ýyllygy mynasybetli dabarany hem gurnan italiýan Kompaniýasyna 100-120 million dollar aralygynda hak tölenjekdigi barada tassyklanmadyk maglumat peýda boldy.
Emma Balich Worldwide Show kompaniýasynyň halkara gatnaşyklary boýunça wekili Azatlyk Radiosy bilen söhbetdeşliginde, ýokarky maglumaty ret edip, bu barada nähilidir bir anyk sanlary bermekden saklandy. Türkmen resmileri bilen habarlaşmak synanyşyklary bolsa, hiç hili netije bermedi.
Şol bir wagtda, 17-nji sentýabrda başlanyp, 11 gün dowam etjek oýunlaryň planlaşdyryş we üpjünçilik operatory hökmünde bolsa, düýbi Britaniýada ýerleşýän Trivandi Chanzo Limited kompaniýasy bellenildi.
Ýeri gelende bellesek, bu Kompaniýanyň hyzmatlary üçin hem türkmen býujetinden näçe mukdarda pul serişdeleriniň goýberiljekdigi aýan edilmeýär. Umuman alnanda, bu oýunlaryň maliýe çykdajylary dogrusynda türkmen resmileri hiç maglumat bermän gelýärler.
Häzire çenli, elýeterli bolan maglumatlardan, Olimpiýa şäherjigi üçin azyndan 5 milliard dollaryň, şeýle-de oýunlara gabatlanyp açylan täze aeroport üçin 2,5 milliard çemesi dollaryň harçlanandygy mälim.
Mundan başga, paýtagty abadanlaşdyrmak ugrunda alnyp barylýan giň gerimli rekonstruksiýa tagallalaryna, şeýle-de adamlaryň ýaşap oturan müňlerçe jaýyny ýumurmak işlerine çykarylýan pul serişdeleri barada-da resmi derejede hiç zat aýdylmaýar.
Munuň bilen birlikde, 64 sany milli Olimpiýa komitetinden 5500 türgeniň gatnaşjakdygy aýdylýan bu oýunlara “meýletin goltgy” hökmünde, türkmen telekeçileriniň girdejilerinden we býujet işgärleriniň aýlyklaryndan pul serişdeleriniň tutulyp galynýandygy barada hem dowamly maglumatlar gelip gowuşýar.
Türkmen häkimiýetleriniň “Aziada-2017” oýunlary bilen baglylykdaky alyp barýan köp çykdajyly çäreleri, gazyň bahasynyň peselmegi zerarly ýurduň çekýän ykdysady kynçylyklarynyň, aýlyklaryň gijikdirilmeginiň we harytlaryň gymmatlamagynyň fonunda geçýär.
Sözümiziň ahyrynda ýatlatsak, Aşgabadyň “Aziýa-2017” oýunlaryna taýýarlyk görýän pursady, adam hukuklaryna gözegçilik edýän “Human Rights Watch” guramasy türkmen hökümetiniň azat sözi we adam mertebesini depelemegi Olimpiýa hartiýasynyň prinsiplerine doly ters gelýändigini, şeýle-de munuň Olimpiýa hereketiniň imidžine ýaramaz täsir ýetirip biljekdigini aýdyp, ýanwar aýynda ýörite beýanat ýaýratdy.
Gurama Halkara olimpiýa komitetiniň prezidentine we Aziýanyň Olimpik geňeşiniň we milli olimpiýa komitetleriniň assosiasiýasynyň prezidentine ýörite hat ýollap, onda Türkmenistandaky adam hukuklarynyň bozulmagynyň öňüni almaga, şol sanda Azatlyk Radiosynyň tussaglykdaky habarçysynyň azat edilmegine täsir etmäge çagyrypdy.


text:
Hormatly Prezidentimiz Gurbanguly Berdimuhamedow Awazada açylan “Aziada-2017: Parahatçylygyň we ösüşiň ugrunda halkara sport hyzmatdaşlygy” atly halkara sport kongresinde söz sözläp çykyş etdi.
Hormatly Kongrese gatnaşyjylar!
Şu Kongres biziň yklymymyzda iň uly ähmiýetli sport çäreleriniň biri – 2017-nji ýylyň 17-27-nji sentýabry aralygynda Türkmenistanyň paýtagty Aşgabatda geçiriljek Ýapyk binalarda we söweş sungaty boýunça V Aziýa oýularyna biziň bilelikde taýýarlanmak we geçirmek boýunça alyp barýan işlerimiziň möhüm sepgidini alamatlandyrýar. Şol oýunlar taryhda şeýle ýokary derejede Merkezi Aziýada geçirilýän ilkinji bäsleşikler bolar hem-de biz ýurdumyzda bu oýunlaryň geçirilmegine halkara sport bileleşigi tarapyndan Türkmenistana bildirilýän belent ynamyň, ýurdumyzyň bedenterbiýe we spoty ösdürmek hem-de wagyz etmek işinde gazanan üstünlikleriniň ykrarnamasynyň nyşany hökmünde garamaga doly hukuklydyrys.
V Aziýa oýulary “Sagdynlyk. Ruhubelentlik. Dostluk” şygary astynda geçer. Oýunlaryň tapawutly aýratynlyklary olara Aziýanyň 45 ýurdy bilen bir hatarda ilkinji gezek Okeaniýa döwletleriniň 17-sinden türgenleriň gatnaşýanlygydyr. Oýunlaryň şeýle derejede geçirilmeginiň dünýä sport hereketiniň taryhynda täze sahypany açjakdygyna, dünýäniň dürli künjeklerinde millionlarça adamlaryň bähbitlerine bu hereketiň giňeldilmegine hem-de pugtalandyrylmagyna ýardam etjekdigine ynanýaryn.
V Aziýa oýularyna 6 müňe golaý türgen gatnaşyp, sportuň 21 görnüşi boýunça bäsleşerler. Biz bu Oýunlara takmynan 30 müň daşary ýurtly myhmanlaryň, köpçülikleýin habar beriş serişdeleriniň ýüzlerçe wekilleriniň gelmegine garaşýarys. Öňde boljak Oýunlara gatnaşyjylaryň ählisiniň myhmana hemişe aýratyn hormat goýmak ýaly asylly däbe eýe bolan türkmen halkynyň mähirli myhmansöýerligini duýjakdyklaryna ynanýaryn.
Hormatly Kongrese gatnaşyjylar!
Türkmenstan kabul edýän tarap hökmünde soňky ýyllaryň dowamynda Aziýa Oýunlaryny mynasyp derejede geçirmek ugrunda yzygiderli ýagdaýda taýýarlyk çärelerini geçirdi.
2010-njy ýylyň 5-nji noýabrynda Aşgabatda Olimpiýa şäherjiginiň binýady tutuldy. Onuň taslamasynyň umumy bahasy ABŞ-nyň 5 milliard dollaryna barabardyr.
Häzirki güne çenli 157 gektar meýdanda 40 golaý desga, şol sanda sportuň dürli göprnüşleri boýunça milli we halkara derejelerindäki ýaryşlary geçirmek üçin sport desgalarynyň 16-sy bina edildi.
Mundan başga-da bu ýerde türgenler we wekiller üçin myhmanhanalar, ýaşaýyş toplumlary, naharhanalar, lukmançylyk edaralary, medeni-dynç alyş edaralary bina edildi. Olar Halkara olimpiýa komiteti tarapyndan köpugurly sport desgalaryna bilidrilýän talaplara laýyklykda enjamlaşdyryldy. Bu toplum suwda ýüzmek we suwa bökmek üçin ýapyk we açyk howuzlary, ýapyk, şeýle hem 2 sany türgenleşik we 10 sany açyk tennis kortlaryny öz içine alýar. Şeýle hem bu ýerde bouling, badminton we stoluň üstünde oýnalýan tennis, ýapyk welotrek, köpugurly ylgaw ýodajyklary bolan sport meýdançalary, futbol türgenleşik meýdançalary we zallar, ýeňil atletika, gylyçlaşmak we boks, sportuň oýun görnüşleri, gimnastika bilen meşgullanmak üçin meýdançalar, şeýle hem lukmançylyk dikeldiş merkezi bar.
Toplumyň bütin töweregi boýunça welosiped we ylgaw ýodajyklary gurnaldy. Türgenlere we tomaşaçylara amatlyly bolmagy üçin ähli şertler döredildi. Olaryň hatarynda türgenler üçin ýaşaýyş jaýlary, medeni we söwda merkezleri, myhmanhanalar, restoranlar, kafeler, dükanlar, durmuş hyzmaty kärhanalary we awtoduralgalar, şeýle hem pyýada geçelgeler we monorels ýoly bar.
Biz Oýunlara taýýarlyk görmegiň barşynyň maglumat üpjünçiligine uly ähmiýet berýäris. Bu oýunlara taýýarlyk görülýän döwürde iri halkara sport mediaforumlaryň, sergileriň w maslahatlaryň birnäçesi geçirildi. Onlarça ýurduň wekilleriniň gatnaşmagynda geçirilen bu çäreler milli we halkara köpçülikleýin habar beriş serişdelerinde giňden beýan edildi.
Türkmenstanda 2017-nji ýylda bu ugurda iň iri hem-de wekilçilikli sport çäresiniň – Ýapyk binalarda we söweş sungaty boýunça V Aziýa oýularynyň geçirilmegi türkmen sportunyň ösüş taryhynda hil taýdan täze tapgyry alamatlandyrar. Şonuň bilen birlikde ýurdumyzy yklymda halkara spot hyzmatdaşlygynyň öňdebaryjylarynyň birine öwürmäge, biziň daşary syýasatymyzyň möhüm bölegi hökmünde dünýä olimpiýa hereketiniň ulgamyna doly we netijeli goşulyşmaga gönükdirilen Türkmenstanyň sport diplomatiýasyny netijeli durmuşa geçirmäge täze mümkinçilikler açylýar.
Bu işleriň çäklerinde Türkmenstan BMG-niň Sport ösüşiň we parahatçylygyň bähbidine Halkara býurosy, ÝUNESKO-nyň Bedenterbiýe we sport boýunça hökümetara topary, Bütindünýä saglyk guramasy, halkara hökümete degişli bolmadyk guramalar, ilkinji nobatda, Halkara olimpiýa komiteti we Aziýa Olimpiýa geňeşi, şeýle hem sportuň görnüşleri boýunça halkara we sebit guramalary bilen hyzmatdaşlygy giňelder.
Türkmen sportunyň arassalygyny saklamak hem-de sportda dopingiň ulanylmagyna garşy göreşi utgaşdyrmak üçin Türkmenstanda Bütindünýä doping agentligi bilen yzygiderli hyzmatdaşlygy ýola goýmak işlerine girişildi.
Şu ýyl bu maksatlar üçin Türkmenstanda Milli dopinge garşy agentlik döredildi.
Hormatly Kongrese gatnaşyjylar!
Türkmenistan halkara sport hyzmatdaşlygy düşünjesine belent ynsanperwerlik manysyny berýär. Biz sport hereketi, olimpiýa taglymlaryna eýermegi Durnukly Ösüşiň Maksatlaryny durmuşa geçirmek bilen baglanyşdyrýarys, ol adamyň mümkinçilikleriniň doly açylmagyna, saglygy goraýyş ulgamynda ählumumy wezipeleriň ýerine ýetirilmegine, bilime, şahsyýetiň ruhy we beden taýdan sazlaşykly ösmegi üçin zerur şertleriň döredilmegine gönükdirilendir. Häzirki wagtda sportuň we bedenterbiýäniň ösdürilmegi döwlet syýasatynyň ileri tutulýan ugry hökmünde çykyş edýär. Ýurdumyzda 2011-2020-nji ýyllarda sporty we bedenterbiýäni goldamak we ösdürmek boýunça Milli maksatnama kabul edildi, ilatyň iýmitlenmek, temmäkä garşy göreş meseleleri boýunça habardarlygyny ýokarlandyrmak, ilatyň arasynda sporty we sagdyn durmuş ýörelgesini wagyz etmek babatynda uly işler alnyp barylýar. Häzirki wagtda bu işe ähli döwlet we jemgyýetçilik edaralary goşuldy, saglygy goraýyş ulgamynda dürli maksatnamalar boýunça utgaşdyryjy komitetler döredildi.
“Il saglygy – ýurt baýlygy” şygary Türkmenistanda raýatlaryň köpüsiniň gündelik durmuşy bilen aýrylmaz baglanyşyklydyr. Iri sport toplumlarynyň, ýokary netijeli sport, şeýle hem köpçülikleýin sporty üçin hünärmenleri taýýarlaýan ýokary okuw mekdepleriň gurluşygy alnyp barylýar. Diňe 2020-nji ýyla çenli döwürde Türkmenistanda 119 sport mekdebini we 128 beýleki sport desgalaryny gurmak meýilleşdirilýär.
Türkmenistan ähli halkara bileleşigi bilen birlikde Bütindünýä saglyk gününi giňden belleýär, bu sene milli senenamamyzyň şanly seneleriniň sanawyna girizildi, bu bolsa sagdyn durmuş ýörelgesiniň wagyz edilmegine hem-de ilaty bedenterbiýe we sport bilen meşgullanmak işlerine çekmäge ýardam berýär. Häzirki wagtda Türkmenistan ahlaklylygyň, sagdynlygyň we ruhubelentligiň mekany diýlip atlandyrylmagyna doly hukuklydyr.
Hormatly Kongrese gatnaşyjylar!
Elbetde, şeýle iri derejeli yklym oýunlarynyň geçirilmeginiň Türkmenistana ynanylmagy baradaky çözgüt ýurdumyzda yzygiderli amala aşyrylýan parahatçylyksöýüjilik, bitaraplyk, oňyn, hoşniýetli goňşuçylyk daşary syýasatyň netijesidir. Hakykatdan-da, parahatçylyk, dostluk, hyzmatdaşlyk, ähli halklara, olaryň medeniýetine we däp-dessurlaryna hormat goýmak daşary syýasat ugrunyň esasyna öwrülen hem-de bu ýörelgeleri özüniň halkara işiniň ulgamyna, şol sanda sport ulgamyna giňden ornaşdyrýan döwlet dünýäniň onlarça ýurtlarynyň we halklarynyň wekilleriniň ýygnanjak iri möçberli çäresiniň guramaçysy bomaga doly haklydyr.
Ýene bir mesele, içki mesele we şol bir wagtda Aziýa oýunlaryny Türkmenistanda geçirmek baradaky çözgüt bilen gönüden-göni bagly mesele hakynda aýtmak isleýärin. Gürrüň biziň ýurdumyza mahsus birek-birege hormat goýmak, milletara ylalaşyk hem-de dinara gatnaşyklar barada barýar. “Sport – syýasatdan daşdadyr” diýen örän dürs pähim bar. Emma eýýäm syýasat hem sportdan daşda bolup bilmez. Sport dostlugyň we halklaryň arasyndaky özara düşünişmegiň netijeli gurallarynyň biri bolmalydyr. Häzirki wagtda jynsparazlyga, milleti boýunça kemsidilmeleriň dürli görnüşine, ekstremizme garşy hereket dünýä sport şygarlarynyň birine öwrüldi, ol halkara sport hereketiniň taglymynda mäkäm orun aldy. Türkmenistanda şeýle düşünjeler çagalykdan, mekdeplerde, ýokary okuw mekdeplerinde, goşun bölümlerinde terbiýelenilýär, onuň netijesi myhmansöýerlikde we biziň watandaşlarymyzyň daşary ýurtlarynyň wekillerine olaryň milletine hem-de haýsy dine uýýandygyna garamazdan, hoşniýetli gatnaşyklarynda ýüze çykýar. Biziň ýurdumyz halkara sport hereketiniň belent ynsanperwerlik taglymlaryna ygrarlydygyny iş ýüzünde subut edýär.
Gadyrly dostlar!
Häzirki dünýäde sport halkara hyzmatdaşlygynyň örän möhüm bölegi boup, özara ynam, hormat goýmak we özara düşünişmek ýagdaýyny kemala getirmäge uly goşant goşýar. Türgenler – parahatçylygyň ilçileridir, olar öz ussatlygy we erki bilen adalatly bäsleşikde olimpiýanyň belent taglymlaryny ösdurýärler, ýaşlar üçin görelde bolýarlar, sagdyn durmuş ýörelgesiniň ýola goýulmagyna, işjeň durmuş garaýyşlaryň kemala gelmegine ýardam berýärler. Elbetde, şunuň ýaly derejedäki ýaryşlar türgenler üçin hem, dünýäniň onlarça döwletlerinden ýaryşlaryň barşyna tomaşa etjek millionlarça adamlar üçin hem uly baýramçylykdyr.
Türkmenistan örän iri sport çärelerini ýokary derejede guramaga hem-de geçirmäge ukyply döwletleriň hataryna ynamly goşulýar. Öňde boljak oýunlaryň ýurdumyzyň belent gazananlarynyň parahatçylykly ösüşiň belentliklerine tarap okgunly hereketiniň toplumlaýyn we köptaraply häsiýete eýediginiň, olimpiýanyň belent taglymlaryna ygrarlydygynyň aýdyň subutnamasy boljakdygyna ynanýaryn.
Biz ýurdumyza öňde boljak Oýunlary geçirmek ýaly hukugy beren Aziýanyň Olimpiýa geňeşiniň ynamyna buýsanýarys. 2017-nji ýylyň
Ýapyk binalarda we söweş sungaty boýunça V Aziýa oýularynyň iň ýokary derejede geçirilmegi, oňa gatnaşyjylaryň ählisiniň türkmen topragynda halkymyzyň myhmansöýerligini hem-de mähremligini duýmaklary üçin ähli tagallalary ederis. Pursatdan peýdalanyp siziň ähliňizi Oýunlaryň açylyş dabarasyna gatnaşmaga çagyrýaryn.
Kongresiň öz işine başlamagy bilen sizi tüýs ýürekden gutlaýaryn.
Gadyrly dostlar size berk jan saglyk we uly üstünlikler arzuw edýärin.


text:
Ochmedik soyginin ody
“... nesip bolsa gullukdan gelip toý ederis... nesip bolsa”, şu sözleri aýtdyda Sapar gulluga gitdi. Yzynda galan Läle bolsa garaşjagyna söz berdi.
Gapyda 90-njy ýyllar, güýz gelip ähli ýapraklary saraltdy. Saparyň gidenine 2 ýyl geçipdi, Läle bolsa sabyrsyzlyk bilen onuň gelerine garaşýardy. Inede aşyklar biri-bilen duşuşdylar. Indi bolsa başda berilen sözleriň yzynda durmal gezegi geldi. Sapar bolsa indi durmuş toýuny gurmana howluganokdy, ol işe durup öýli işikli bolup onsoň toý tutmagy niýet edindi. Ýöne Saparyň maşgala ýagdaýy gowudy. Şonda-da oglan edil öz kakasy ýaly özi aýaga galasy gelýärdi. Läle hem onuň bilen ylalaşdy. Olaryň gündeki bolýan gizlin duşuşyklary Saparyň işi sebäpli indi azalyşdy.
Saparyň işleýän ýerinde Läläniň doganoglan aýal dogany Gunça hem işleýärdi. Gunça bilen Saparyň işleri bile düşýärdi we Gunçanyň Sapara üýtgeşik garaýşy bardy, Gunça elbet bilýärdi Läle bilen söýüşýänini, ýöne Sapardan göwni bardy.
Aradan uzak wagt geçmedi, Gunça bilen Sapar hakda işgärleriniň arasynda her tüýsli gürrüňler eşidilip başlady, bu zatlar hakda Läläniň habar ýokdy. Sapar bolsa iki arada özüni gapjan ýaly duýup başlady. Indi Sapar haýsam bolsa bir gyzy saýlamaly boldy. 2 gyz birini 1 aý bäri tanaýar, beýlekisi bilen bolsa mekdep ýyllaryndan bäri söýüşýär... Şol bir wagtyň özünde hem Saparyň kaksy oňa: “oglum ýa okuwa gir ýa-da öýlen” diýip, gyssaýardy. Oglan alaçsyz galdy...
Iň soňunda bolsa okuwa girmek niýetine geldi. Sapar okuwa girdi, Läle bolsa bu ýagdaýda hem oňa düşünjek boldy. Gunça üçin bolsa parhy ýokdy, ýöne Sapary sypdyrasy gelenokdy.
Okuwyndan dynç günleri Sapar öz şäherine gelip iki gyzam görýärdi. Ahyrynda bu zatlar Gunçanyň ýüregine düşüp başlady. Ahyrynda Gunça Sapara özüni alyp gaçmaklyga mejbur etdi. Netjede 1-nji kursdaky oglan gyz alyp gaçdy.
Gunçanyň äre gaçanlygyny eşiden Läle Sapara barandyr öýtmedi, ýöne gulakdan gulak eşitdi we Läle bu habar baryp ýetdi. Şol habary eşiden badyna özüni ýitirdi... Özüne gelende bolsa ejesine bolan wakalar hakda jikme-jik düşündirdi. Şeýdip Läle duýman durka söýgüli ýaryny ýitirdi.
Sapar bilen Gunçanyň toý günleri bellenildi. Toýlarynyň sähedi golaýlap gelýärdi. Bir gün Läleleriň öýlerine telefon geldi, telefonda Sapar... Läle duşuşasynyň gelýändigini aýtdy. Gyz ýüregi ejiz boluşy ýaly Läle diýenlerini etdi we Sapar bilen duşudy. Şonda Sapar ondan ötünç sorady, Läle bolsa: “...bagtly bol indi...” diýdide, öýlerine tarap ylgady.
Läle bilen Saparyň arasyndaky bolan duşuşyk baradaky habar Gunça baryp gowuşdy. Toýlary bolmadyk ýaşlaryň arasynda uruş turdy we Gunça gaýdyp şonuň ýanyna barmazlygyny aýtdy, elbetde bu zatlary elhenç edip aýtdy. Sapar bolsa yza ýoluň ýoklugyny bilip ony köşeşdirdi.
Toý boldy. Sapar bilen Gunça bolsa Aşgabatda ýaşaýardy. Ýyl geçdi we bularyň gyzlary boldy.
Okuwyny tamamlap öňgije şäherlerine dolanyp geldiler. Ýaşaýyş öz akymy bilen. Adamlaryň ýüzleri güler, ýöne adamlaryň üýtgäp başlanlygyny bolsa Sapar duýýardy. Wagt hem kän geçmedik ýaly, ýöne indi öňki Läle gyz indi ýok, onuň durmuşy başga biri bilen baglandy. Olam indi eje bolupdyr. Bu zatlara seretmek bolsa Sapara agyr degdi.
Gunça bolsa han aýaldy. Sapara kakasy jaý alyp berdi.
Aradan 15 ýyl geçdi. Saparyň ogly hem boldy. Bagtly ýaşamaly ýalydy ýöne öňünde nämeleriň garaşýandygyna Sapar bilmeýädi. Öňler kakasynyň wajyp ýerde işleýänligi tutuş şähere täsirini ýetirýärdi, indi bolsa kakasy ýok, ol awtoulag heläkçiliginde aradan çykdy... Hany indi öňki baý ýaşaýan Sapar? Gunça bolsa tapawudy ýok ýaly, öňkisi ýaly ýaýnap ýaşamaly ýalydy. Indi ojaklarynyň bereketi gaçyp başlady. Gunçanyň bolsa şol öňki ulumsylygy. Her gün işden ýadap gelen Sapar indi öz ýüzüne söýgi bilen garap bakanlaryny isleýärdi. Gyzy edil ejesi ýalydy, diňe oglundan mydar bardy.
Läle bolsa garyp güni bilendi. Ýöne onuň adamsy neşekeş boldy. Onuň görmedik güni galmady. Her gün gykylyk her gün dawa. Durmuş bilen oýun etmedik gyzyň düşen gününe ejesinden başga adamyň ýüregi awamaýardy. Ahyrynda bolsa adamsy neşäni aşa çekmegi netijesinde aradan çykdy. Läle bolsa ogly bilen galdy.
Günleriň birinde Sapar Gunça bilen gygyryşyp öýünden çykyp gitdi. Ýolda barýarka Läläniň ogly bilen duranyny gördi. Ýaşlygynda duşuşan aşyklaryň arasynda ýene bir gezek ujgun döredi. Läläniň gözlerinden ýaşlar gaýtdy. Läläni öýülerine getirende Läle Sapary çaýa çagyrdy. Çaý başynda geçen gyzykly günleri ýatladylar. Läle şu ýerde öçmedik söýgüsi hakda subutnama görkezdi. Ol saparyň gullukdan ýazan hatlaryny onuň suratlaryny ýygnap goýupdyr. Ähli ýygnap goýan zatlaryny Sapara görkezdi.... indi Sapar ýalňyşandygyny bildi. Ýaşlyk edip bir şeýtanyň yzyna düşüp ýaşanlygyny aňdy.
“Düzetmeklikden giç däl” diýdi, Sapar özüne. Ýöne nädip geçmişi yzyna gaýtarjak. Başga nähili alaç bolmalydygyny bilmedi. A çagalar näme?
Sapar bu zatlary içine saldy we Gunça bilen ýaşamaklygy dowam etdi. Ýöne bu saparky sabyr käsesi pikir edişinden basym doldy. Sapar Gunçanyň bolar-bolgusyz hereketlerine, sözlerine çydaman başlady. “Besdir... mundan durmuş bolmaz.” diýip, Gunçany çagalary bilen öýünden kowdy. Ol hatda çagalarynyň ýaşyna hem garamady, bir oglyna hemme zadyň gowy boljakdygyna söz berdi.
Şeýdip Gunçanyň baryp bir döwür eden bolgusyz hereketi masgaraçylygyň üstünden eltdi. Aýrylaşmak hakynda sud boldy. Sapar indi näme etmelidigini bilýärdi.
Günleriň birinde öňki öýleriniň gapysyndan geçip barýan Gunça şol öýden bagtly gülki seslerini eşidýär, seretse howluda Läle... içi garalmaga däl ýandy diýsegem bolýar...
Sapar bilen Läle 20 ýyl mundan ozal galan söýgisine gaýdyp geldiler. Elbetde indi olar 40 ýaşlarynda, ýöne... söýginiň güýji olary birikdirdi. Saparada Läläde bagt guşy gondy.
Sapar Läläniň ogluny öz ogly ýaly kabul etdi, ýöne şonda-da öz ogly bilen aragatnaşyk ýitirmedi.
Elbetde bu wakada geň galdyrýan ýerleri bar. Ýöne hakyky söýgi hiç öçmez, muňa subutnama gerek däl. Mekdep döwründe başlan söýginiň arasyna çöp atsalarda ol söýgi olaryň bagtyna 40 ýaşdan geçenden soň geldi.
Lal


text:
Hytaýly Nobel baýragynyň eýesi, ozalky tussag Lýu Siabonyň (Liu Xiaobo) saglyk ýagdaýyny barlan amerikan we german lukmanlary onuň terminal bagyr düwnüginiň soňky mütdetindegini tassykladylar diýip, hassanana resmileri 8-nji iýulda habar berdi.
Iki doktor, Pekiniň onuň saglygyna gowy seretmeýändigi baradaky halkara tankydyndan soň, Hytaýyň iň meşhur demokratiýa kampaniýaçysyny görmek üçin, demirgazyk-gündogardaky Şenýaň şäherine bardy.
Hytaýyň Medisina uniwersitetiniň Birinji hassahanasynyň beýanatynda daşary ýurtly ekspertleriň Lýuyň bejergi alýandygyny “dolly tassyklandygy” aýdylyp, onuň prognozlarynyň gowy däldigi boýun alynýar.
Daşary ýurt resmileriniň köpüsi Lýuyň daşary ýurtda bejergi almagyna rugsat berilmegine çagyrdy.
Lýu terminal bagyr düwnügi keseli diagnozy goýulýança tussaglykda saklandy diýip, onuň aklawçysy 26-njy iýunda aýtdy.
61 ýaşyndaky aktiwistiň 11 ýyllyk türme tussaglygyny tamamlamagyna 3 ýyl galypdy.
Ol 2009-njy ýylda, hökümeti agdarmaga niýetlenen işlere baş goşmakda aýyplanyp, sud edildi.
Lýuyň 2010-njy ýylda Nobel parahatçylyk baýragyna mynasyp bolmagy hyhtaý hökümetini gazaba çykardy, ol öz baýragyny alyp bilmedi.


text:
16.12.1934-nji y˙lda Ŭran Türkmensährasynyñ Kümüŝdefe obasynda sövdagär
bir türkmen maŝgalada dün˙ä gel˙är. Dört ˙aŝyndaka dädesi (Sö˙ünjaly hajy)
Kümüŝdefeden Gonbed Gabusa göç˙är. ˙edi ˙aŝan vagty ejesi (Ke˙ik) aradan
çykan Kylyç, baŝlangyç mektebi bu ŝäherde ve orta mektebi-de pa˙tagtyñ
Mervi lisesinde gutarandan soñra, öz dogduk mekany bolan Kümüŝdefede mugallym
bolup iŝe baŝla˙ar (1955).
1957-nji y˙ldan 1964-nji y˙la çenli Gonbed-Gabusda, 1964-nji y˙ldan 1968-nji y˙la çenli-de Tähranda iŝle˙är. 1959-nji y˙lda Gürgen ŝäherinde Mugallymçylyk ˙okary Mektebini, 1963-nji y˙lda Kim˙a ve 1968-nji y˙lda Bi˙oloji ˙okary Mekteplerini gay˙bana gutar˙ar. 1968-nji y˙lyñ 23-nji July˙nda-da a˙aly, iki ogly ve bir gyzy bilen Türki˙ä göçüp ga˙d˙ar.
Türkmen gyz-oglanlaryny Türki˙ä okuva ˙ollamak ugrunda iŝe giriŝip, 1964-nji y˙lda 15 türkmen gyzyny Türki˙ä ugradan ve öz ŝol mukaddes iŝini soñraky y˙llarda-da dovam etdiren Ŭran türkmenleriniñ Medeni Serdary, edermen adam Dr. Ahmed Garadaglynyñ ˙anynda bolup, onuñ hay˙rly iŝlerine öz goŝandyny goŝan Mehmet Kylyç, Türki˙ede türkmen gyz-oglanlarynyñ okuv iŝleri bilen gyzyklanyp özi-de Ankara Üniversitesiniñ Typ Fakültesiniñ synaglaryny gazanyp ŝol fakültede okuva baŝla˙ar. (1968)
Okuvynyñ iñ soñky synagyndan geçmegine 6 a˙ galanda, 1975-nji y˙lyñ 9-nji July˙nda Ŭrana görme-görŝe giden mahaly, elinden pasaporty alnyp, Pehleviniñ ˙aŝryn polisi-SAVAK tarafyndan türkmen milletçiligini ˙a˙mak günäsi ˙ö-kelip, soraga çekilip baŝlan˙ar ve ŝol y˙lyñ 13-nji Septemberinde Tähranyñ Evin tussaghanasyna salyn˙ar.
1976-nji y˙lyñ 23-nji Ojtoberine çenli ol ˙erde saklan˙ar ve dürli ŝekillerde gynalyp-azar berilenden soñra Tähranyñ meŝhur Gasry Gajar türmesine äkidil˙är. Ŝondan soñra bir tutulyp bir çykarylyp gün baryny gören Mehmet Kylyja Türki˙edäki öz maŝgalasynyñ ˙anyna ga˙tmagyna hem rugsat edilme˙är.
Ahyrso-y 1978-nji y˙lyñ 8-nji Septemberinde günbatar Azerba˙janyñ daglaryndan geçip Türki˙ä gel˙är ve okuvyna ga˙ta baŝlap ony 1982-nji y˙lyñ 17-nji Februarynda gutaryp doktorlyk diplomyny al˙ar. Ŝol y˙lyñ 25-nji Avgustynda Türki˙äniñ Adalatlylyk vezirliginiñ, Ŭstanbulda ˙erleŝ˙än Adli Typ Merkezinde asistan bolup akademik iŝe baŝla˙ar. 1985-nji y˙lyñ Avgustynda ŝol ylmy merkeziñ uzmanlyk synagyndan üstünlik bilen geç˙är ve ŝol y˙lyñ 12-nji Septemberinden tä 1995-nji y˙lyñ 1-nji July˙na çenli-de Alman˙ada hususi bir firmada iŝle˙är.
Dr.Mehmet Kylyç ŝe˙le kynçylyklar bilen-de, öz gyzy ve ogullaryny okytmaklygy baŝar˙ar. Olaryñ her biri, bir ugurda uzman doktor bolup häzir Türki˙ede iŝläp ˙örler.


text:
Kaka etrabyndaky “Serdar” nah ý1üplük kärhanasynda açylan täze bölümi her ýylda işilen nah ýüplügiň 1300 tonnasyny öndürmäge niýetlenendir.
Täze önümçilik Şweýsariýanyň “SSM” we Germaniýanyň “Saurer” kompaniýalarynyň enjamlary bilen üpjün edilendir. Işilen ýüplügiň şunuň ýaly möçberde öndürilmegi pudagyň kärhanalaryna häzirkizaman jorap we tüýjümpek önümleriň önümleri öndürmegi ýola goýmaga, şeýle hem erkek adamlar üçin köýnekleri öndürmekde ulanylýan ýokary hilli matalary taýýarlamaga mümkinçilik berýär.
Pudagyň kärhanalarynyň gaýtadan enjamlaşdyrylmagy önümleriň görnüşlerini giňeltmäge, ýordumyda öndürilýän harytlaryň möçberlerini artdyrmaga, içeri we daşary bazarlarda bäsdeşlige ukyplylygyny ýokarlandyrmaga gönükdirilendir.


text:
Garaşsyzlyk baýramy
Türkmenistanyň Garaşsyzlyk güni - 1991-nji ýylyň 27-nji oktýabrynda Garaşsyz döwlet boldy we şondan bäri bu sene ýurtda Garaşsyzlyk güni hökmünde bellenilýär.
Garaşsyzlyk – buýsanjydyr türkmeniň[üýtget | edit source]
Garaşsyzlyk baýramy parahatçylygyň we abadançylygyň, agzybirligiň we jebisligiň baýramydyr.Türkmenistanyň Prezidenti Gurbanguly Berdimuhamedow: “Ýurdumyzyň Garaşsyzlyk ýyllaryndaky syýasy we ykdysady galkynyşlary, medeni we durmuş özgertmeleri halkymyzyň maddy hem-de ruhy gymmatlyklaryny baýlaşdyrdy, döwletimiziň kuwwatyny artdyryp, berkararlygyny has-da pugtalandyrdy” diýip, uly buýsanç bilen aýdan sözleri bu günki gün durmuş hakykatyna öwrülýär. Mähriban diýarymyzyň özbaşdaklygy, özygtyýarlylygy barada pikir ýöredeniňde, ata Watanymyzyň Garaşsyzlyk[1] ýörelgeleriniň pugtalanmagynda, ýurdumyzyň ykdysady kuwwatynyň ýokarlanmagynda, döwletimiziň özygtyýarly döwlet hökmünde dünýäniň senagat taýdan ösen ýurtlarynyň hataryna goşulmagynda bimöçber işleriň durmuşa geçirilýändigini buýsanç bilen bellemek guwandyryjydyr. Milli Liderimiz döwlet Garaşsyzlygynyň möhüm ähmiýetiniň bardygyny aýratyn nygtamak bilen, “Garaşsyzlyk” diýen mukaddes hem-de çuň mazmunly düşünjäniň bahasyna ýetip bolmajak gymmatlykdygyny: “Garaşsyzlyk bahasyna ýetip bolmajak beýik düşünjedir, döwletimiziň mizemezliginiň, halkymyzyň agzybirliginiň we jebisliginiň müdimi binýadydyr. Bu beýik hem-de çuň manyly sözde ata-babalarymyzyň erkin, özygtyýarly, abadan hem-de bagtyýar ýaşamak baradaky iň süýji arzuw maksatlary, eziz Diýarymyzyň şanly geçmişi, şu güni hem-de beýik geljegi jemlenendir” diýen parasatly sözler bilen beýan edýär. Bu ganatly jümleler mukaddes Garaşsyzlygymyzyň ähmiýetine berlen mynasyp bahadyr. Eziz ýurdumyzda ýaşamaga, halal zähmet çekmäge, halal zähmetiň hözirini görmäge, gurmaga, döretmäge giň mümkinçilikler berýän ajaýyp durmuş möwç urýar.
Milli Liderimiziň taýsyz tagallary netijesinde ykdysadyýetde, syýasatda, medeniýetde we ylymda gazanylýan üstünlikler we ýetilýän belent sepgitler häzir bütin dünýäni haýrana goýýar. Gahryman Arkadagymyzyň döwlet derejesinde amala aşyrýan beýik işleriniň netijesinde milli ylym, bilim ulgamyna uly ähmiýet berilýändigini bellemek örän buýsançlydyr. Berkarar döwletimiziň bagtyýarlyk Mirasa sarpa goýmak, Watany özgertmek ýylymyzda ýurdumyzyň milli ylym, bilim ulgamy dünýä tejribeleriniň gazananlary esasynda ösdürilýändigini, hil taýdan täze derejelere eýe bolýandygyny aýdyň görmek bolýar. Ýurdumyzda ýokary okuw mekdepleriniň açylyp berilmegi, olarda täze hünärleriň we ugurlaryň açylmagy, talyplara berilýän bilimiň döwrebap bolmagy ugrunda uly aladalar edilýändigine aýdyň göz ýetirýäris. Nesilleri watansöýüjiligiň we ynsanperwerligiň belent ruhunda terbiýelemek ähli döwürlerde hem möhüm wezipeleriň biri bolup durýar. Türkmen halkymyz geçmişde adalatlylygy, parahatsöýüjiligi we ynsanperwerligi ähli zatdan ileri tutupdyr. Mirasa sarpa goýmak, Watany özgertmek ýylynda Gahryman Arkadagymyzyň “Paýhas çeşmesi”, “Çaý – melhem hem ylham”, “Gadamy – batly bedew”, “Arşyň nepisligi” atly kitaplary halkymyzyň baý taryhy we medeni, milli mirasyny wagyz edýän hem-de geljekki nesillere miras galýan gymmatly hazynadyr we bahasyna ýetip bolmajak uly gollanmadyr. Mukaddes Garaşsyzlygymyzyň şanly 25 ýyllyk toýunyň bellenilýän ýylynda Türkmenistanyň Ýaşulularynyň nobatdaky maslahatynda elimize gowşan “Parahatçylyk sazy, dostluk, doganlyk sazy” atly kitapda Milli Liderimiz türkmen aýdym – saz sungatynyň beýik ussatlarynyň biri, meşhur sazanda Şükür bagşynyň durmuşynyň we döredijiliginiň üsti bilen berkarar döwletimizde alnyp barylýan parahatçylyk söýüjilik, hoşniýetli, goňşuçylyk syýasaty giňden beýan edýär. Bu eserde meşhur sazanda pederimiz öz döwrüniň iň kyn we çylşyrymly meselesini parahatsöýüjilikli ýol bilen çözmäge çalşandygy aýdyň görkezilýär.
Türkmen halkynyň keramat saýan dutarynyň ajaýyp perdelerinden çykan şirin mukamynyň owazy bilen Şükür bagşynyň öz agasyny bendilikden halas etmegi, bagşynyň belent ynsanperwerliginiň näderejededigini ýene-de bir gezek ajaýyp eseriniň üsti bilen subut etdi. Parahatçylyga daýanyp, ýurdumyzyň ösüşini gazanmak, goňşy döwletleri, iri halkara guramalar bilen hoşniýetli hyzmatdaşlyk etmek döwlet syýasatynda ileri tutulýan ugurlaryň biridir. Häzirki wagtda Diýarymyzyň içerki we daşarky syýasatynda ylalaşdyryjy we parahatsöýüji ýurt hökmünde bütin dünýä aýan edildi. Ýurdumyzyň çar künjeginde gurlup ulanylmaga berlen döwrebap kitaphanalar, şol kitaphanalarda bitewi elektron kitaphana ulgamynyň döredilmegi ilkinji nobatda ösüp gelýän ýaş nesliň bilim derejesiniň kämilleşmegine özüniň oňyn täsirini ýetirýär. Mirasa sarpa goýmak, Watany özgertmek ýylynda milli mirasymyzy öwrenmekde we ösdürmekde muzeýlerimiziň ähmiýeti örän uludyr. Türkmen halkynyň dürli döwürlerine degişli taryhy gymmatlyklaryny özünde saklaýan we jemleýän uly hazyna bolup hyzmat edýär. Gahryman Arkadagymyzyň başlangyçlary esasynda ýurdumyzyň sport ulgamy hem uly ösüşlere eýe bolýar. Ösüp gelýän ýaş nesillerimiziň berk bedenli, sagdyn ruhly arassa ahlakly we kämil ruhly ýaşlar bolup ýetişmeginde döwlet tarapyndan uly aladalar edilýär. Paýtagtymyz Aşgabatda 2017-nji ýylda ýokary derejede geçiriljek ýapyk binalarda we söweş sungaty boýunça V Aziýa oýunlarynyň dünýäniň sport äleminde ýatdan çykmajak möhüm taryhy wakalaryň biri boljakdygy hem örän buýsançlydyr. Bu bolsa Garaşsyz Diýarymyzda Gahryman Arkadagymyzyň türkmen halkyna eçilen bagtydyr, datly miweleridir. Ajaýyp ýurdumyzyň gazanýan her bir üstünliklerine we ýetilýän belent sepgitleriniň aňyrsynda Hormatly Prezidentimiziň taýsyz tagallasy hem-de irginsiz zähmetiniň ýatandygyny aýdyň görmek bolýar. Munuň özi ýurdumyzyň ykdysady kuwwatyny artdyrmakda, halkymyzyň ýaşaýyş-durmuş şertlerini ýokarlandyrmakda ägirt uly işleri amala aşyrýandygynyň aýdyň subutnamasy bolup durýar. Eziz Watanymyzyň ösüşine öz mynasyp goşandymyzy goşmak her birimiziň mukaddes borjumyzdyr. Arkadag Prezidentimiziň “Öňe, diňe öňe, jan Watanym Türkmenistan!” diýen Watançylyk çagyryşy bagtyýar nesillerimiziň ýüreginde sena bolup ýaňlanýar. Watanymyzyň abraý-mertebesini belende göterýän, halkymyzy bagtyýar durmuşda ýaşadýan Hormatly Prezidentimiziň jany sag, ömri uzak, tutýan tutumly işleri hemişe rowaç alsyn!
2017-nji ýylyň 9-10-njy oktýabrynda gecen Yaşulylaryň maslahatynda Türkmenistanyň Garaşsyzlyk baýramcylyk gününi üýtgedip, ony sentýabr aýynyň ahyryna gecirmek barada teklip edildi. Berlen teklibiň netijesinde, 2017-nji ýylyň 9-njy oktýabrynda «Türkmenistanyň garaşsyslygy we döwlet gurluşynyň esaslary hakynda» Türkmenistanyň Konstitusiion kanunyna üýtgeşme girizildi. Kabul edilen Türkmenistanyň Konstitusiion kanunyna laýyklykda – Türkmenistanyň Garaşsyzlyk gününi ählihalk baýramy diýlip yglan edildi we ony 2018-nji ýyldan başlap her ýylyň 27-nji sentýabrynda belläp, şol güni iş güni dal diýlip bellendi.
Edebiyat[üýtget | edit source]
- Türkmenistan gazeti, 11.10.2017, s.8
- G.Annabayewa. Garaşsyzlyk – buýsanjydyr türkmeniň. Makala


text:
Habarlar 6 april 2017
Ylym
Agrar ýokary okuw mekdebiniň talyplary german oba hojalyk tehnikalarynyň öndürilişiniň tehnologiýasy tanyşdylar
Okuw-tanyşdyrylyş sapary «CLAAS» kompaniýasynyň merkezi we onuň düzümindäki «CLAAS Academy» bölüminiň ýerleşýän Harzenwinkel şäherinden başlandy.
Ylym
“Doýce Bankyň” hünärmenleri ykdysadyýet we dolandyryş institutynyň talyplary bilen sapak geçdiler
Türkmen döwlet ykdysadyýet we dolandyryş institutynda Türkmenistanyň Merkezi bankynyň goldamagynda “Doýçe Bankyň” hünärmenleri bilen duşuşyk geçirildi, onda talyplar halkara söwdasy, halkara telekeçilik şertnamalary, dokumentar täjirçiligiň gurallary, şeýle hem dokumentar akkreditiwiň amatlyklary ýaly maliýe-ykdysadyýet işiniň ugurlary bilen tanyşdyryldy.
Aziada 2017
Milli Olimpiýa komitetleriniň wekilleri V Aziýa oýunlaryna taýýarlygyň ýokary derejesini bellediler
Forumyň barşynda Aşiýa we Okeaniýa ýurtlarynyň MOK-larynyň ýolbaşçylary Türkmenistanda V Aziýa oýunlaryny geçirmek boýunça alnyp barylýan işler, şol sanda meýlitinçileri taýýarlamak işleri bilen tanyşdylar. Bellenilişi ýaly 9-njy fewralda “Ilkinji ýyldyzlar” maksatnamasyna badalga berildi. Ol 10 müňe çenli meýletin kömekçileriň taýýarlanylmagyna niýetlenendir.
Hyzmatdaşlyk
Türkmenistanyň we Koreýanyň işewür toparlary hyzmatdaşlygyň geljekki ugurlaryny kesgitlediler
Bu gezekki duşuşyga gatnaşmak üçin Koreýanyň söwda, senagat we energetika ministri Ju Hýan Wan we Maliýe biržasynyň 40-a golaý ýolbaşçylary we hünärmenleri, öňdebaryjy kompaniýalar we korporasiýalar, şeýle hem iri ylym-bilim merkezleri bolan wekilleri türkmen paýtagtyna geldiler. Türkmen tarapyndan maslahata ýurdumyzyň söwda we maliýe-ykdysady toplumynyň, ýokary okuw mekdepleriniň birnäçesiniň wekilleri, şeýle hem Senagatçylar we telekeçiler birleşmesiniň agzalary gatnaşdylar.